ARZELUS LASA, Uxue" Paris"\nAzken eguneraketa: 02 Urtarrila 2018\nUxue Arzelus Lasa Paris 2017ko Irabazlea\nMarikarmen 52 urteko emakume bat da. Postaria da eta bere katu Txuri eta Beltzekin bizi da. Errutinak definitzen ditu bere egunak: goizero iratzargailuak jo baino lehen esnatzen da, katuei jaten ematen die eta lanera joaten da. Etxera iristean telebista piztu eta bere lehiaketa gustukoena jartzen du, sofan eseri eta sudokuak egiten dituen bitartean ikusten duena. Horrela igarotzen ditu egunak Marikarmenek, eta horrela joan zaizkio urteak.\nEgun batean, ordea, lanean dabilela, bankuko gutun eta faktura guztien artean atentzioa deituko dion postala ikusiko du. Katu beltz baten marrazkia da, Pariseko helbide bat idatzirik duena. Marikarmenek ezin izango dio tentazioari eutsi eta postala irakurriko du. Mutil batek haren amari idazten dion postala da, haren Pariseko bizitza azaltzen. Marikarmeni mundu berri bat irekiko diote postalek, eta topatu duen interes berri honek haren eguneroko bizitza aldatuko du apurka. Baina errutina batera ohituta zaudenean ez da erraza haustura horretarako lehenengo pausua ematea eta Marikarmen izutu egingo da. Urte luzez eraikitako burbuila horretatik irteteko ausardia topatu beharko du, pausu txikiak emanez bada ere.\n1- BARRUAN – MARIKARMENEN ETXEA – GELA – EGUNEZ\nMarikarmen (52) bere ohean etzanda dago, zapaira begira. Ohe indibidual bat da, gela ilun batean. Zaharkituta diruditen maindireek gortinekin konbinatzen dute. Pareta loredun paperaz estalita dago. Iratzargailuaren hotsa entzuten da, baina Marikarmenek denbora pixka baten ondoren itzaltzen du. Ohetik jeikitzen da. Beste garai batekoa dirudien kamisoia darama jantzita.\n2- BARRUAN – MARIKARMENEN ETXEA – SUKALDEA – EGUNEZ\nMarikarmen sukaldeko mahai txiki baten aurrean dago eserita, kafea eta gailetak jaten. Supermerkatuetan oparitu ohi dituzten egutegi horietako bat dauka paretean zintzilik, katu forma duen plastikozko erloju baten ondoan. Hozkailuak, eta gailetek Marikarmenen ahoan egiten duten hotsak dira entzuten diren soinu bakarrak.\n3- BARRUAN – MARIKARMENEN ETXEA – EGONGELA – EGUNA\nMarikarmenek bi katu laztantzen ditu, maitekiro hitz egiten dien bitartean. Atun lata bat jartzen du lurrean dauden bi katilutan. Katiluetako batean “Txuri” jartzen du, bestean “Beltz”. Katuak jaten hasten dira, bietako bat ere ez da ez txuria ez beltza.\n4- KANPOAN – KALEA – EGUNEZ\nMarikarmen, “Correos”eko uniformearekin, orgatxo batetik tiraka doa. Atalondo baten aurrean gelditu eta txirrina jotzen du. Zein den esateko aukera eduki gabe atea irekitzen diote, ezer galdetu gabe. Marikarmen orgatxoarekin sartzen da.\n5- BARRUAN – MARIKARMENEN ETXEA – ATEA – EGUNEZ\nMarikarmen bere etxeko atea irekitzen ari da pareko atetik Belen (43) irteten denean. Apain-apain jantzita doa Belen, saiatu gabe ere dotore doazen pertsona horietako bat da. Haur garraxiak entzuten dira haren atzean.\nMarikarmenek buelta eman eta irribarre egiten dio Beleni.\nDena ondo? Gu lanpetuta, beti bezela. Aizu, mesede bat eskatu behar dizut: zazpitan txikiaren antzerki obra daukagu eta... utzi dezakegu Bittor zurekin? Bi ordu baina gutxiago izango dira.\nNoski, arazorik ez.\nEskerrik asko Marikarmen. Bat zor dizut. Gero joko dizut atea.\nBai, gero arte.\nMarikarmen etxera sartzen da eta atea ixten du.\n6-BARRUAN – MARIKARMENEN ETXEA – EGONGELA – GAUEZ\nBulldog beltz bat zutik dago sofaren aurrean, arnasa hartzean soinu asko eginez. Marikarmen sofan eserita dago, “sudoku” bat egiten. Telebistan lehiaketa bat entzuten da eta noizean behin Marikarmenek galderei erantzuten die. Txuri eta Beltz haien saskietan daude etzanda. Txakurraren arnas hotsa geroz eta ozenagoa da. Marikarmenek begiratu egiten du.\nTxakurrak zutik jarraitzen du.\nSit, Bittor, sit!\nTxakurra berehala esertzen da. Marikarmenek harro egiten du irribarre. Sudokuarekin jarraitzen du.\n7-BARRUAN – MARIKARMENEN ETXEA – GELA – EGUNEZ\nMarikarmen bere ohean etzanda dago, zapaira begira. Iratzargailuaren hotsa entzuten da, baina Marikarmenek denbora pixka baten ondoren itzaltzen du. Ohetik jeikitzen da.\n8- KANPOAN – KALEA – EGUNEZ\nMarikarmenek, bere Correoseko uniformea eta orgatxoarekin, atalondo bateko txirrina jotzen du.\nEgun on, postaria na...\nAtea ireki diotenaren hotsak mozten du Marikarmen. Orgatxoa hartu eta barrura sartzen da.\n9- BARRUAN – POSTALAREN ATALONDOA – EGUNEZ\nMarikarmen gutunak sartzen ari da buzoietan “Le chat noir” kabaretaren postala ikusten duenean. Katu beltz baten irudia da, azpian Pariseko helbide bat idatzita duena. Marikarmen begira gelditzen da. Irribarre egiten du postaleko katua behatz batez laztanduz. Postalari buelta ematen dio zeini zuzendua dagoen begiratzeko eta berriro ere irudiari begiratzen dio. Postala irakurtzearen tentazioa eusten ari da Marikarmen. Postala dagokion buzoian sartzera doa, baina lehenago buelta eman eta irakurri egiten du.\nBonjour ama! Ça va? Ni hemen primeran. Goiza café batean eserita igaro dut, egunkaria irakurri eta jendeari begira. Hau bai bizitza! Eta bazkaltzeko Claudinen aitak quiche bat prestatu digu... pufff! Aitaren tortilaren mailan.\nMarikarmenek postalari begira jarraitzen du bizilagun batek haren pentsamenduetatik irtenarazten duenean.\nMarikarmenek postala buzoian sartzen du urduri eta eskutitzak antolatzen jarraitzen du.\n10- BARRUAN – MARIKARMENEN ETXEA – SUKALDEA – GAUEZ\nMarikarmen aurrez prestatutako janari pakete bat begiratzen ari da. Tapan zera irakur daiteke: “Quiche lorraine. Listo en 3 minutos”. Sardeska bat hartu eta tapan zulo batzuk egin ondoren mikrouhin labean sartzen du. “Foie gras” irakur daitekeen lata bat ireki eta sukaldetik irteten da.\n11- BARRUAN – MARIKARMENEN ETXEA – EGONGELA – GAUEZ\nMarikarmenek foie gras lata Txuri eta Beltzen katiluetan banatzen du. Hauek berehala hurbiltzen dira. Marikarmenek telebista piztu eta lehiaketen katea jartzen du. Mikrouhin labearen txirrina entzuten da eta Marikarmen sukaldera doa.\n12- BARRUAN – MARIKARMENEN ETXEA – EGONGELA – GAUEZ\nMarikarmen sofan eserita dago gurpildun mahaitxo bat haren aurrean duela. Quiche-a jaten ari da eta lehiaketako galderei erantzuten die. Noizean behin ahoa paperezko zapi batekin garbitzen du Marikarmenek, jatetxe dotore batean egongo balitz bezala. Katuek haien katiluak miazkatzen jarraitzen dute.\n13- BARRUAN – POSTALAREN ATALONDOA – EGUNEZ\nMarikarmenek azkar begiratzen ditu gutunak Pariseko postala aurkitu arte. Oraingo honetan argazkia café batena da, bere terrazarekin. “Café de la Flore” jartzen du argazkiaren behekaldean. Marikarmenek ingurura begiratzen du, bizilagunik ez dagoela ziurtatuz. Postalari buelta eman eta irakurri egiten du.\nSalut ama! Gaur Montmartretik ibili naiz paseoan eta bazkalorduan Claudinekin gelditu naiz Café de Floren. Jean Paul Sartre eta Simone de Beauvoir gure ondoan eserita zeudela imajinatzen aritu gara. Ahulki hauek horrenbeste istorio konta ditzakete!\nMarikarmenek liluratuta begiratzen dio postalari.\n14- BARRUAN – MARIKARMENEN ETXEA – SUKALDEA – GAUEZ\nMarikarmen sukaldeko mahaiaren aurrean eserita dago, katuetako bat magalean duela. Bestea mahai gainean etzanda dago. Marikarmenek zaharkituta dagoen ordenagailu eramangarri bat du aurrean eta Café de Floreko argazkiak begiratzen ari da. Noizean behin argazkiren bat erakusten die katuei. Simon de Beauvoir jartzen du bilatzailean.\n15- BARRUAN – MARIKARMENEN ETXEA – ATEA – EGUNEZ\nMarikarmen etxeko atea giltzaz ixten ari da aurreko atea irekitzen denean. Belen irteten da txaketa lotzen ari den bitartean.\nMarikarmenek izu saltotxo bat ematen du.\nEgun on Belen. Dena ondo?\nBai, beti bezela. Lanpetuta, badakizu. Mesede bat eskatu diezazuket? Asteburuan kanpora goaz, pasako zinake gure PARIS landareak ureztatzera? Ez dute lan asko ematen baina egunero ureztatzen ez baditut ximeldu egiten dira.\nMila esker Marikarmen, bat zor dizut.\nMarikarmenek atea ixteaz amaitzen du.\nA la... bai gero arte!\n16- KANPOAN – KALEA – EGUNEZ\nMarikarmenek ez du atalondora sartzera itxaroten ere postala bilatzeko. Aurkitu eta irakurri egiten du.\nSorpresa bat daukat zuretzat. Txapel frantses bat erosi dizut! Bixitan zatozenean emango dizut.\nMarikarmen postala irakurtzen ari da bizilagun bat portaletik atera eta harrituta begiratzen dioenean. Marikarmenek atea irekia dagoela aprobetxatzen du barrura sartzeko eta bizilagunari eskertzen dio begirada postaletik kendu gabe.\n17- KANPOAN – KALEA – EGUNEZ\nMarikarmen harro doa kaletik, gaizki jantzi duen txapel frantses bat eta Correoseko uniforme eta orgatxoarekin. Jendea begira gelditzen zaio.\n18- BARRUAN – HARATEGIA – EGUNEZ\nTxanda aldaketaren txirrina entzuten da. Marikarmen mostradorera hurbiltzen da.\n19- BARRUAN – MARIKARMENEN ETXEA – SUKALDEA – GAUEZ\nMarikarmen sukaldeko mahaiaren aurrean eserita dago, katuak magalean dituela. Ordenagailuan Pariserako tren billeteak begiratzen ari da. Aldamenean Pariseko hainbat gida ditu. Billetea erosten du. Katuei begiratzen die.\nMARIKARMEN (katuei pozarren)\n20- BARRUAN- ARGAZKI DENDA – EGUNEZ\nMarikarmen argazki denda bateko ahulkitxoan eserita dago, pareta txuri baten aurrean. Txapela jantzita du eta ilusioz beteriko irribarre bat eskaintzen dio parean duen argazkilariari. Argazkilariak kamara aurpegi aurretik kendu eta txapela seinalatuz keinu bat egiten dio Marikarmeni. Honek, apur bat goibel, txapela kentzen du.\n21- KANPOAN – KALEAN – EGUNEZ\nMarikarmenek pozik begiratzen dio bere pasaporte berriari.\n22- BARRUAN – MARIKARMENEN ETXEA – EGONGELA – GAUEZ\nMarikarmen sofan eserita dago txapel frantsesa jarrita duela. Telebistako lehiaketa entzuten da. Marikarmenek liburu bana dauka esku bakoitzean eta txandaka irakurtzen doa. Liburu bat Simone de Beauvoirren “Le Deuxième Sexe” da, eta bestea “Sukaldaritza frantsesa” errezeta liburua.\n23- BARRUAN – MARIKARMENEN ETXEA – ATEA – EGUNEZ\nMarikarmen bidaia poltsa bat eta katuak eramateko poltsa batekin irteten da etxetik. Ata ixten ari da paretik Belen irteten denean.\nEzin dut, bidaian noa!\nBelenek harriturik begiratzen dio Marikarmenek eskailerak jeisten dituen bitartean.\n24- KANPOAN – TREN GELTOKIA – EGUNEZ\nMarikarmen tren geltokiko banku batean eserita dago billetea eskuan eta txapela jantzita duela. Izuturik dago. Altxa egiten da. Zalantza egiten du. Eseri egiten da. Billetea begiratzen du. Bertako langile batengana hurbiltzen da.\nBarkatu, hemen hartzen al da Pariserako trena?\nMarikarmen eseri egiten da berriro ere. Ingurura begiratzen du. Haur bat korrika pasatzen da bere aurretik eta bere gurasoengana doa. Aitak besotan hartzen du. Lagun talde bat elkarri bromak egiten dabil bizkarrean daramatzaten motxila handiak ondo estutzen dituzten bitartean. Marikarmen dagoen bankuan bikote bat esertzen da. Besarkatuta daude eta elkarri irribarre egiten diote. Marikarmenek bere bileteari begiratzen dio, goibel. Hautsi egiten du. Bankutik altxa eta billetea eta txapela botatzen ditu zakarrontzira. Geldokitik irteten da.\n25- BARRUAN – MARIKARMENEN ETXEA – GELA – EGUNEZ\n26- BARRUAN- MARIKARMENEN ETXEA – EGONGELA – GAUEZ\nMarikarmen sudoku bat egiten ari da sofan eserita, telebistako lehiaketa entzuten da.\n27- KANPOAN – KALEA – EGUNEZ\nMarikarmenek ate bateko txirrina jotzen du inongo gogorik gabe.\nEsateaz amaitu baina lehen atea ireki diotenaren txirrina entzuten da.\n28- BARRUAN – POSTALAREN ATALONDOA – EGUNEZ\nMarikarmen gutunak buzoietan sartzen ari da. Pariseko postalera iristean begira gelditzen da, atsekabeturik. Buzoian sartzen du irakurri gabe.\n29- BARRUAN – MARIKARMENEN ETXEA- EGONGELA – GAUEZ\nMarikarmen sofan eserita dago sudokua egiten. Bere ondoan bi katuak eta bizilagunaren txakurra daude eserita. Marikarmenek beti bezala telebistako lehiaketako galderei erantzuten die.\nZein urtetan grabatu zuen haren lehenengo diska The Beatles taldeak?\nZuzen! Zein txori da gehien erabili dena meategietako gas kantitatea kalkulatzeko?\nMarikarmenek txakurrari begiratzen dio.\nAdi 2. lehiakidea. Finalera iristear zaude. Galdera hau erabakiorra da. Zure erantzunak baldintzatuko du joko guztia. Horra: zein hiritan ibili zaitezke Luxemburgoko lorategietatik?\nMARIKARMEN (burua altxa gabe)\nLuxemburgo esango nuke nik... enago ziur...\nErantzun bat behar dugu!\nMARIKARMEN (inongo gogorik gabe)\nOndo da. Luxemburgo.\nHori da zure azken erantzuna?\nEz da zuzena!!!! Erantzun zuzena Paris da!!!\nParis hitza entzutean Marikarmenek burua altxatzen du. Pantailara begira gelditzen da, berari hitz egiten ariko balitz bezala. Ez du aurkezleak dioena entzun ere egiten. Programaren amaierako kredituak azaltzen dira pantailan aurkezleak lehiakidea besarkatzen duen bitartean.Marikarmenek tontotuta begiratzen du pantaila, aurpegian irribarre bat marrazten zaion bitartean.\nBonjour, je m'appelle Marikarmen et je suis très heureux d'être ici.\n30- BARRUAN – HIZKUNTZA ESKOLAKO IKASGELA – EGUNEZ\nMarikarmen irribarretsu dago. Ikasmahaien aurrean eserita dauden pertsonez inguraturik dago. Paretetan frantsesez idatzitako posterrak daude. Irakaslearen ahotsa entzuten da ikasleei eginbeharrekoak azaltzen.\nUtziko didazu borragoma, mesedez? Desastre bat egin dut ariketa honetan.\nMarikarmenek borragoma luzatzen dio irribarrez.\nMaintenant on va ouvrir le livre à la page 37.\nMarikarmenek irribarre egiten du.


Ilar zarbak baratzean ihartzen uztea eta lurrari nahastea onuragarri da, nitrogenoa zabaltzen duelako. Argazkia: Matteo Regla Dorronsoro.\nEz da ilarra, ez da gezurra, alegia. Gezurra esateko ilarra, tipula eta kalamua behintzat erabili izan dira. A zer kalamua! Tipula galanta! Polita ilarra!\nEz da ilarra ilarraren (Pisum sativum) sasoia amaitu dela. Ilarrak ezin du beroa eraman, ni ere horrelakoxea naiz. Beroa etorri orduko zaputza, ez dut erdia ere balio. Ilarra beroak akabatu egiten du. Neguko hotzarekin hazten da eta udaberriko freskurarekin loratu eta fruitua eman. Sasoi betea joan da, eta bazterren batean egon daitekeen hondarren bat izan ezean zail izango da aurtengoan ilar berria topatzea. Eskerrak gero eta gehiago jasotzen diren izozkailuetan.\nIlar sasoia amaitu denean leka eder horiek hazi eta eman dizkigun zarba, mastra hor dago baratzean ia edo erabat ihar. Arbatzeko jarritako arbaztan, makilan edo sarean kiribilduta dagoenez, haiekin batera tira eta ateratzeko ohitura oso zabaldua dago. Hobeto egin daiteke ordea.\nIlarrak, gainontzeko lekadunek bezala, sustraietan bakterio berezi batzuk izaten ditu apopilo. Elkar laguntzen dute eta biak pozik. Bakterio horiek airean ugaria den nitrogenoa hartu eta lurrera kateatzen dute amoniako forman. Gero nitratoa bilakatuko da eta horrekin landareek aminoazidoak sortuko dituzte, proteinak eraikitzeko behar dituztenak. Ilarraren zarba ihartzen denean gai nitrogenodun horien guztien iturri da. Zarbak erre eginez gero gai horiek denak galduko dira. Luar pilara botatzen baditugu hantxe luartu eta hurrengo ongarriketan joango dira. Onena zarbak hantxe bertan lurrari nahastea litzateke; zarbak bezala sustraiak bertan utzi eta haien nitrogeno eskuzabaltasuna hurrena datorren barazkiak eskertuko du. Onena hostoa jaten diegun barazkiak jartzea da, horietan baliatzen baita ondoen nitrogeno hori. Ilarraren eta bere sendiko lekadunen lan bikain hori ederki adierazi zuen Adrien Gachiteguy beneditar eta nekazaritza ingeniari aldudarrak 1963an argitaratutako Laborantza, laborantzatik hobeki bizitzeko liburuan: “Landare, osto biribil, lekadunek (luzerna, trefla...) badituzte erroetan trunpilo batzu, azotaz aberats diren mikrobez beteak”. Luzerna edo alpapa (Medicago sativa subs. Sativa) eta trefla edo hirustak (Trifolium spp.) aipatzen ditu ilarraren familiako, baina bada ugari.\nIlarrak berak asko uste gabeko mesedea ere ekarri zuen. Genetikaz dakigun ia dena Gregor Mendel austriarrak XIX. mendean ilarrekin egindako ikerketekin abiatutakoari zor diogu. Hura ere abade...\nZuk zeuk abadeak bezala jan nahi baduzu, Apeza eta lurra eman gabe ez dira engainatzen dio esaerak, eta udari agur eta udazkenari ondo etorri esanez ilar freskoak jan nahi badituzu, hil honen eta hurrengoaren ilgoretan erein. Onenak ilar motzak eta egun egokienak ekainaren 25a eta 26aren goiza eta uztailaren 3aren arratsaldea, 4a eta 5aren goiza. Azken aukera gisa uztailaren 23a eta 31. On dagizula.\nArgazkia: Matteo Regla Dorronsoro.


Urretxu berdetik horira itzuli da - Otamotz : Otamotz\nGaur eguerdian argitaratutako txostenaren arabera, azken 24 orduetan Osasun sailak bost positibo atzeman ditu Urretxun. Zumarragan, berriz, ez du positiborik atzeman.\nJaurlaritzak azken 14 egunetan 100.000 biztanleko izandako kasuen arabera herriak gorriz, laranjaz, horiz edo berdez markatzen ditu. Urretxu berdetik horira itzuli da. Berdez azken 14 egunetan 100.000 biztanleko 60 kasu baino gutxiago izan dituztenak daude, horiz 60 eta 300 artekoak, laranjaz 300 eta 500 artekoak eta gorriz 500dik gorakoak. Urretxuk 131,79 kasu izan ditu 100.000 biztanleko azken 14 egunetan. Zumarraga ere horiz dago: 173,10 kasu izan ditu 100.000 biztanleko azken 14 egunetan. Eusko Jaurlaritzak 60tik jaistea jarri du helburu bezala. Erkidego mailan hori lortzen denean, erkidego mailako itxiera amaitutzat emango da. Hori lortzetik nahiko urrun gaude, ordea. Erkidegoan 251,08 kasu egon dira 100.000 biztanleko azken 14 egunetan.\nOsasun sailaren txostena, 2021-03-02


Santo Domingo Bizirik! - Goian\nSanto Domingo kaleko gure auzokideak hilabete daramate egoera tamalgarria bizitzen. Urteak daramatzate auzoko eragile desberdinek kale honekiko dagoen utzikeria salatzen baina bi eraikuntzaren egoera txarraren ondorioz, 9 familia kanporatuak izan direnetik alarma guztiak piztu dira.\nGeroztik Santo Domingo ekimena martxan jarri da eta Goianek auzoko komunitate egitasmo gisa bertan parte hartzen du. Kanpaina honen inguruko informazio desberdina hemen topa dezakezu. https://wp.me/p5KPqh-lO\nUtzikeriaren kontra eta elkarbizitzaren aldeko apostua da, Santo Domingo Bizirik!


Ongizate fisikoa eta emozionala sustatzeko tailer berriak eskainiko dira maiatza eta ekainean | El Diario Vasco\nZarautzOngizate fisikoa eta emozionala sustatzeko tailer berriak eskainiko dira maiatza eta ekainean\nOngizate fisikoa eta emozionala sustatzeko tailer berriak eskainiko dira maiatza eta ekainean\nJ. M. ZUBIAURRE ZARAUTZ. Viernes, 3 mayo 2019, 00:23\nZarauzko Udaleko Gizarte Zerbitzuetako Prebentzio arloak ongizate fisikoa eta emozionala sustatzeko tailer berriak eta, Zarauzko Osasun Zentroarekin elkarlanean, hitzaldi bat antolatu ditu urteko bigarren hiruhilekorako.\nMiren Letamendia, Osasun eta Prebentzio zinegotziak tailer hauek eskaintzearen helburu nagusia osasunaren sustapena dela gogorarazi du, «osasunaren sustapena ikuspegi zabalean ulertzen dugu Prebentzio sailetik. Osasunaz hitz egiten dugunean osasun fisikoari eta emozionalari buruz ari gara. Tailer hauen bidez zarauztarrei ezagutza, trebetasunak, gaitasunak, baliabideak eta tresnak eskaini nahi dizkiegu ongizaterako eta egoera emozionalak hobetzeko. Horrez gain, elkarren artean gauzak partekatzeko, hobeto sentitzeko eta irtenbideak aurkitzeko guneak dira».\nHala, hiru tailer berri eskainiko dira datozen hilabeteetan. Lehena, Haurdun taldea izango da. Letamendiak azaldu du tailerraren nondik norakoa, «ume bat edukitzea aldaketa handia da emakumearen eta bere bikotekidearen bizitzan; eta haurdunaldi, erditze, erdiondo eta hazierak, beldur eta zalantza asko sortzen ditu.\nIkastaro honen helburu nagusia prozesu honetan haurdunen eta bere bikoteen (baldin badute) bidelagun izatea da. Ikastaroa sei saiotan banatuko da: haurdunaldia, erditzea, erdi-mina, umearen jaiotza, erditze-plana eta erdiondoa. Saio guztietan erditzera begira, arlo psikologikoa eta gorputza landuko dira. Estitxu Fernandez Maritxalarrek eskainiko du tailerra, euskaraz, Zuberoa kaleko 22. zenbakian dagoen ikastaro gelan. Saioak ondoko egunetan izango dira: maiatzak 8, 22 eta 29 eta ekainak 5, 12 eta 19. Ordutegiari dagokionez, 10:00etatik 12:00etara eskainiko dira eta matrikula 15 eurokoa izango da. Gutxienez 8 pertsonak hartuko dute parte eta gehienez, 10.\nBigarren tailerra 0-1 urte bitarteko umeen guraso taldea izango da. «Tailer honetan urtebete arteko umeak dituzten gurasoek beren umeekin parte hartzeko aukera izango dute. Gurasoei aldaketa prozesu honetan, arreta, babesa eta orientazioa eskainiko zaie. Haurren garapenari buruzko informazioa jasotzeaz gain egunerokoan haurrekin sortzen diren egoerak landuko dira», nabarmendu du Osasun eta Prebentzio zinegotziak.\nIkastaro honetan, Julene Armendariz Ezeiza izango da irakaslea eta euskaraz izango da, datozen egunetan: maiatzak 8, 15, 22 eta 29 eta ekainak 5 eta 12, 17:45etik 19:45era. Tailer hau ere Zuberoa kaleko ikasgelan burutuko da eta gutxienez 8 pertsonak hartuko dute parte eta gehienez ere 10 pertsonako taldea izango da. Matrikula 15 eurokoa da.\nAntolatutako hirugarren ikastaroaren izena Komunikazio ez bortitza-Errespetuzko komunikazioa da. «Sarritan nahi duguna adierazi ezinik edo esan nahi duguna modu kaltegarrian esaten aurkitzen gara, honek ondoeza eta errudun sentimendua ekartzen dizkigu, geurekin eta besteekin. Beraz, tailer honen helburua komunikaziorako beste eredu batzuk ezagutzea da», adierazi du Letamendiak. Marshall Rosenberg-ek garatu zuen Komunikazio Ez Bortitzaren ereduan oinarrituko dira ikastaroan, modu erraz, zehatz, praktiko eta eraginkorrean. Norbere sentimendu eta beharrak adierazteko eta bestearen jokaera edo jarrera desatsegina entzun eta ulertzeko aukera emango du, egoera gatazkatsuak errespetutik konpontzeko eta ez epaiketatik eta min egitetik. Nerea Mendizabalek eskainiko du ikastaroa, euskaraz, maiatzaren 9 eta 14an, 15:30etik 19:30era. Tailerra itsas pasealekuan dagoen ikastaro gelan izango da eta gutxienez 8 pertsonak hartuko dute parte eta gehienez, 20 lagun arituko dira ikastaroan parte hartzen. Matrikula 10 eurokoa izango da.\nIkastaroetan parte hartzeko interesa dutenek maiatzaren 6ra arte izango dute izena emateko epea zabalik, e-posta bidez, prebentzioa@zarautz.eus helbide elektronikora mezu bat bidaliz. Plazak mugatuak direnez, zozketa egingo da izena eman dutenen artean eta Zarautzen bizi diren pertsonek lehentasuna izango dute. Era berean, ikastaroa egiteko gutxieneko pertsona kopuru bat egon beharko du izena emanda, eta, hala ez balitz, ikastaroa bertan behera geldituko litzateke. Informazio gehiago, https://prebentzioa.wordpress.com/ongizate-fisikoa-eta-emozionala-sustatzeko-tailerrak/ web orrian eskuratu daiteke edo, nahiago duenak, 943 005127 telefono zenbakira deitu dezake.\nTailerrez gain, Udalak Zarauzko Osasun Zentroarekin elkarlanean antolatutako hitzaldia izango da maiatzaren 7an: Norbere burua zaintzen ikasi. Zauriak, erredurak, kolpeak, ziztadak, hozkadak eta botikina. Henar Lobo eta Libe Aizpurua erizainak izango dira hizlariak eta 10:00etatik 12:00etara gaztelaniaz eskainiko dute eta 17:30etik 19:30era, euskaraz. Hitzaldia Etxezabalan izango da. Parte hartu nahi duenak Zarauzko Osasun Zentrora deitu beharko du izena emateko, 943 007 999.\nConcienciar a la gente, objetivo de la feria solidaria\nPaquete de medidas para mejorar el alquiler, las áreas industriales y la movilidad\nBabyautok Belenos taldea jasoko du larunbatean Astin\n'Barbacana. La huella del lobo' dokumentala gaur ikusgai Visita guiada en Torre Luzea con el Photomuseum, esta tarde


Eskola-jangela berriak diseinatzeko, hezkuntza komunitate osoaren parte hartzea exijitu diogu Eusko Jaurlaritzari | LAB SINDIKATUA\nIrakaskuntza Hezkuntza Eskola-jangela berriak diseinatzeko, hezkuntza komunitate osoaren parte hartzea exijitu diogu Eusko Jaurlaritzari\nEskola-jangela berriak diseinatzeko, hezkuntza komunitate osoaren parte hartzea exijitu diogu Eusko Jaurlaritzari\nEusko Legebiltzarraren legegintzaldiaren amaierarekin eta honek Eusko Jaurlaritzari eskola-jangelen eredua aldatzeko emandako epearen amaierarekin kointzidituz, familiek, langileek, ekoizleek eta eragile sozial eta sindikalek osatzen dugun "Gure Platera Gure Aukera" ekimenak agerraldia egin du. Bertan, egungo egoera baloratu dugu eta etorkizunerako proposamenak egin ditugu.\nHauxe da gaurko agerraldiaren harira osatutako adierazpena:\nFamiliek, langileek, ekoizleek eta eragile sozialek osatutako ekimena da "Gure Platera Gure Aukera". Bere helburua da eskola-jantoki osasuntsuagoak eta jasangarriagoak lortzea.\n•\tBerma dezala eskola-jantokia hezkuntza-eremua izango dela, eta ez soilik gure seme-alaben elikadura eta zaintza zerbitzu hutsa, dagozkion lan-baldintzekin, eta orain arte bezala Hezkuntza sailaren baitan.\n•\tIkastetxe publikoen erabaki-ahalmena handitu dezala, nahi duten jangela mota aukera ahal izan dezaten. Horretarako beharrezkoa da kudeaketa osagarrirako proposamen errealak eta bideragarriak egotea.\n•\tElikadura osasuntsua eta jasangarria, hala nola lan-baldintzak bermatuko dituen plegu berriak egin ditzala.\n•\tSukaldeak eraiki ditzala posible den ikastetxeetan.\n•\tElikadura erdigunean ipini dezala, bestelako edozein helbururen gainetik.\n"Gure Platera Gure Aukera" ekimenetik exijitzen eta pausuak ematen jarraituko dugu eskola-jangela osasuntsuak, jasangarriak eta hezitzaileak lortzeko, gutxienez egungo lan-baldintzak bermatuko dituztenak.


LEGEZKO OHARRA KONTRATAZIOKO BALDINTZA OROKORRAK\nUztailaren 11ko 34/2002 Legean, Informazioko Gizartearen eta Komertzio Elektronikoaren Zerbitzuei buruzkoan (aurrerantzean, LSSICE), zehaztutako betekizunen arabera, bezeroen eta erabiltzaileen esku jartzen da ondorengo informazioa:\nwww.3digitala.com webgunearen titularra EUSKO IKASKUNTZAREN EUSKOMEDIA FUNDAZIOA da (aurrerantzean, EUSKOMEDIA). Kultura eta telematika hedapenean jarduten da EUSKOMEDIA eta Eusko Jaurlaritzako Fundazioen Erregistroan erregistratuta dago G20735296 IFK zenbakiarekin. Helbidea hauxe du: Astasuain, 14 (Txikierdi), Usurbil, (Gipuzkoa). Telefonoa: 943 322296 eta faxa: 943 322262. Harremanetan jartzeko helbide elektronikoa: info@3digitala.com\nwww.3digitala.com domeinuaren izena EUSKOMEDIAK erregistratua da.\nwww.3digitala.com WEBGUNEA ERABILTZEKO BALDINTZAK\nwww.3digitala.com webguneak ondorengo zerbitzuak eskaintzen ditu:\nedukiak ikusteko doaneko zerbitzuak, bai irudiak eta bai soinu eta/edo ahots artxiboak.\nirudiak eta/edo soinua eskueran jartzeko zerbitzuak; prezioei eta erabiltzeko baimenei buruzko informazioa helbide honetan dago eskueran: www.3digitala.com/es/precios.php\nHelbide honetatik zerbitzu-mota desberdinetara jo daiteke eta bakoitzaren tarifei eta edukiak erabiltzeko baimenei buruzko informazioa jaso. Prezio hauetan ez dago jasota zerbitzua eskaintzeagatik ezarri beharreko zerga.\nBezeroak edo erabiltzaileak konpromisoa hartzen du baldintza hauetan ezarritakoaren arabera erabiliko duela www.3digitala.com webgunea. Bezeroak edo erabiltzaileak webgunearen edo, hirugarrenekin harremanetan, bertatik eratorritako edozein zerbitzu edo edukiren erabilpen oker edo behar ez bezalakoa egiteagatik sor ditzakeen kalteen erantzulea bezeroa edo erabiltzailea izango dira bakarrik. Webgunearen titularra inolaz ere ez da kalte horien erantzule izango.\nTitularrak beretzat hartzen du webguneko zerbitzu eta edukietara sartzen ez uzteko eskubidea, hala egitea egoki eta komenigarri ikusten duenean. Eta beretzat hartzen du, orobat, legezko ohar honetan xedatutakoa urratzen duen edozein erabiltzaileri zerbitzuetan sartzea debekatzeko eskubidea.\nTitularrak behar bezala beteko du administrazioko eta epaitegietako agintariekin kolaboratzeko eginkizuna, LSSICE Legearen 11. artikuluan zehaztutakoaren arabera, eta ematera behartutako datuak eta informazioa eskainiko ditu. Gainerakoan, titularrak ezingo die bere bezeroen edo erabiltzaileen izaera pertsonaleko daturik edo informaziorik saldu, utzi, alokatu edota transmititu hirugarren pertsonei, www.3digitala.com webgunearen bidez eskainitako zerbitzu eta helburuekin loturarik ez duten hirugarrenei, alegia.\nwww.3digitala.com webgunearen titularra, EUSKOMEDIA, da webgune honetako izenaren eta edukien jabetza intelektualeko eskubideen jabea, baita webgunean kokatutako domeinu, irudi, grafiko, testu eta bestelako edozein edukirena ere. Aipatutako elementu horiek guztiak babestuak daude bai nazio mailan eta bai nazioarte mailan indarrean diren jabetza intelektualeko legeen bidez. Titularrak beretzat hartzen du eduki horien gaineko ustiatze-eskubidea.\nEra berean, euren legezko jabeenak izango dira webgunean espresuki hala adierazten diren irudiak, edukiak, markak, izen komertzialak eta jabego intelektualeko eta industrialeko beste eskubideak. www.3digitala.com webgunearen titularra ez da erantzule egiten bere webgunean kokatutako besteren edukiez; eduki horien legezkotasunaz, egiazkotasunaz edo osotasunaz; adierazitako irizpideez edo iritziez; ezta erabiltzaileek edo bezeroek jabetza intelektualeko legediak babesturiko elementuekin egin ditzaketen okerreko erabilpenez edo arau-hausteez.\nWebguneko titularrak beretzat hartzen ditu honako eskubideak: erreproduzitzekoa, zabaltzekoa, publikoki komunikatzekoa (komunikazio sareetan eskueran jartzekoa barne) eta eraldatzekoa (webguneko edukien itzulpena barne). Galarazita dago eduki horiek titularraren baimenik gabe eskuratzea eta erabiltzea. Era berean, webgune honetan edo honi atxikitako atariren batean dauden besteren edukiak erabili ahal izateak ez dakar berekin euren legezko titularren jabetza intelektualeko eskubideen uztea. Eurek eman beharko dute espresuki eta idatziz eurei dagokien jabetza intelektualeko edozein eskubide.\nTitularrak webgunea osatzen duten edukiak eta elementuak aldatu ahal izango ditu, baita egiturak eta iturburu-kodea ere, aurrez/n jakinarazteko beharrik gabe, egokitzat jotzen duenean zerbitzuak behar bezala eskaintzeko.\nTitularrak baimena ematen du www.3digitala.com webgunera estekak edo loturak ezartzeko, orrialde nagusirako (homepage) lotura sinpleak badira, betiere. Horrek ez du esan nahi, inolaz ere, titularrak kontratu bidezko harremana duenik lotura egiten duen webguneko titularrarekin, ezta lotura egin duen orrialdeak eskaintzen dituen eduki edo zerbitzuak onartzen dituenik ere.\nDatu pertsonalak babesteko legedian xedatutakoaren arabera, orrialdearen titularrak hartu ditu abenduaren 13ko 1/1999 Lege Organikoan (aurrerantzean, LOPD) eta haren garapeneko arauetan exijitutako neurriak eta segurtasun-mailak datu pertsonalak babesteko. za www.3digitala.com webgunearen bidez jasotako datu pertsonalak modu automatizatuan tratatzen dira eta fitxategi batean sartzen. EUSKOMEDIA bera da fitxategiaren titularra eta arduraduna, eta, tratatu ere, berak tratatzen du fitxategia.\nIrudiak eskueran jartzeko eremuan dagoen formularioa betetzeak, edo informazioa eskatzeko mezu elektronikoen bidalketan edo bestelako komunikazioetan dagoen formularioa betetzeak berekin dakar erabiltzailearen baimena izaera pertsonaleko datu horiek fitxategi automatizatuan sartzeko eta tratatzeko. Tratatu, honako helburuetarako tratatu daitezke: datu pertsonalen kudeaketa administratiboa eta komertziala, bezeroen kudeaketa eta eskainitako zerbitzuen eta produktuen gaineko zerga-kudeaketa.\nBezeroak edo erabiltzaileak datuetan sartzeko, datuak zuzentzeko, ezeztatzeko edo datuen aurka egiteko eskubidea erabili dezake LOPD Legeak ezarritakoaren arabera. Horretarako, info@3digitala.com helbide elektronikora jo dezake edo ohiko posta bidez ondorengo helbidera: EUSKOMEDIA, Astesuain, 14 (Txikierdi) 20170 Usurbil (Gipuzkoa).\nTitularrak ez du www.3digitala.com webgunea uneoro operatibo egongo den inolako bermerik eskaintzen, ezta eduki guztiak uneoro eskueran izango direnik ere. Titularra ez da webgunearen eta bertan eskainitako zerbitzu nahiz edukien operatibotasunean, funtzionamenduan edo sarbidean gerta daitezkeen akats edo atzerapenen erantzule egingo. Eta ezinbesteko edo larritasun handiko egoeren, greben, informatikako eraso edo sartze bidegabeen edo bestelako edozein ezustekoren eraginez gertatutako matxuren ondorioz izan daitezkeen eten, esekitze edo funtzionamendu okerren erantzule ere ez da egingo titularra.\nErabiltzeko baldintza hauek indarrean den Informazioko Gizartearen eta Komertzio Elektronikoaren Zerbitzu Legeak arautzen ditu. EUSKOMEDIAK eta bezeroak eta/edo erabiltzaileak, egokitu lekizkiekeen beste edozein foro baztertuta, Donostiako epaitegi eta auzitegien eraginpean jartzen dituzte erabiltzeko baimen hauen aplikazio, interpretazio eta/edo onarpenaren inguruan sor daitezkeen balizko desadostasunak.\nEUSKOMEDIA titularraren egoitza sozialaren eta bulego iraunkorraren helbidea honakoa da: Astesuain, 14 (Txikierdi), 20170 Usurbil (Gipuzkoa). Informazio osagarririk eskatzeko, edo iradokizunak eta proposamenak egiteko bezero-arretarako 943 32 22 96 telefonoaren bidez edo info@3digitala.com helbide elektronikoaren bidez jar zaitezke harremanetan.


Asla taldeak girotuko du larunbat honetako Faktoria Arrastia - Laudio - Aiaraldea.eus\nAsla taldeak girotuko du larunbat honetako Faktoria Arrastia\nTxabi Alvarado Bañares 2020-08-06 07:00\nGurutze Etxebarria eta Oier Aslak osatzen dute Asla taldea. / Asla\nPop-rock doinuak ekarriko ditu talde bilbotarrak Aiaraldera, formatu akustikoan.\nAsla talde bilbotarra arduratuko da larunbat honetako Faktoria Arrastia girotzeaz. Arratsaldeko zortzietan izango da kontzertua, Aiaraldea Ekintzen Faktoriako Ekonomatuak Laudioko Abasto plazan atondutako terrazan.\nGurutze Etxebarria eta Oier Aslak osatzen dute Asla taldea. Ahotsa eta gitarra baliatzen dituzte kontzertuetan, grabatutako abestietan instrumentu gehiago entzun daitezkeen arren:\nIaz argitaratu zuten lehen maketa, sei kantukoa. Euren hitzetan, “pop-rock” kutsuko musika egiten dute.\nOhikoan bezala, tokiko produktu ekologikoekin eginiko burgerrak eta pizzak afaltzeko aukera eskainiko da kontzertuan, eta barra zerbitzua ere egongo da.\nBost emanaldi eskaini dira dagoeneko Faktoria Arrastiak zikloaren barruan. Igor Arzuaga, Abereh, Leie Meie, Iker Lauroba & bere urtaroak, Jon Guruutxaga & Hurbil Artola igo dira Abasto plazako oholtzara\nDatozen asteetan, aldiz, beste bost taldek joko dute:Ane eta Ainhizek, Ekizak, Esne Potakek, Peru Galbetek eta Birkitek:


Aske gelditu da Oier Gomez, eta Baionako ospitalera mugituko dute aurki | Aske gelditu da Oier Gomez, eta Baionako ospitalera mugituko dute aurki – iparraldekohitza\nEtxerat-eko Jeanine Beyriek ere «berri handi bat» dela adierazi zuen, baina kezka ere erakutsi zuen: «Ez dugu ahazten ahal zergatik orain ateratzen den, eta hori biziki gogorra da. Hainbeste denbora behar bada preso bat ateratzeko hain eri delarik…». Orain Gomezek lagunen eta senideen «sostengua eta maitasuna» behar dituela erran zuen, eta lanean segitzeko beharra azpimarratu. «Oier atera da, eta beste preso guziak lehenbailehen atera behar ditugu; gizarte guziaren erantzukizuna da».


Eskubideak dituzten lagunak • ZUZEU\nGero eta ohikoagoa da harreman-eredu desberdinak ikustea, nahiz eta artikulu honetan eredu horietako batean zentratuko garen; eskubideak dituzten lagunak, baina hau zer da?\nGizarteak, multzo gisa, astiro egin dezake aurrera, baina maila indibidualean jauzi handiak ematen ditu. Hor sortzen da gatazka, sozialki egokitzat jotzen den horretan, eta pertsonalki ulertzen dugun horretan, biztanleria orokor horren zati handi bat eskandalizatu edo harritu dezakeena.\nHarreman eredu ezberdinak ez ziren atzo sortu, diskrezioz sortu dira apurka apurka – Tabutik eratorrita, normalean – Moral jakin batzuen ikuspegi epaitzaile horren ondoren. Baina orain dela gutxi ikusi dugu, askoz ere maizago, harreman mota ezberdin horiek nola inguratzen gaituzten eta mundu berri bat nola deskubritzen duten, askatasun lezio interesgarriak emateaz gain.\nBaliozko aukera bakarra monogamia izateari uzten dionean, atea irekitzen zaigu polimaiasunarentzat, triejentzat (hirukotea, hiru pertsonaz osatutako harremana, “pareja” bikoa den era berean), swingerrentzat, harreman irekientzat eta, beste adibide batzuen artean, eskubidedun lagunentzat.\nNork ez du inoiz etxean bakarrik geratzean, edo aukera eman denean, agenda hartu eta txortalagun bati edo besteari deitu?, nahiaren eta bien prestutasunaren arabera.\nBeti izango gara txortalagunaren defendatzaile leialak, kontzeptuarena berarena.\nAbantailak gauza askoren araberakoak dira, baina askatasuna da nabarmenetako bat. Konfiantzazko sexuak ez du egon behar nahi duzunarekin egoteko erabateko askatasunarekin, harreman irekien mota desberdinak alde batera utzita. Nork, non, noiz, eta familiako afarietan pentsatu behar izan gabe, bere lagunei ondo erortzea, bizi-plan bera izatea, seme-alabak, oporrak eta kontu bateratuak planifikatzea, eta ohea nahi baino gehiago partekatzea.\nGainera, askotariko jendea ezagutzeko aukera, jolas erotiko berriak probatzeko aukera pertsona bakoitzaren ukitu bereziarekin, plazer berriak deskubritzeko aukera…\nHori askatasun maila zoragarria da. Batez ere batzuetan ez daukaguna nahi dugulako, askotan gertatu ohi den bezala.\nEta noski, hori da desabantaila nagusietako bat. Baliteke oso zoriontsua izatea zure askatasunarekin eta sexualitate nomadarekin, baina ez da harritzekoa noizbait egoera egonkorrago baten harra piztea.\nJakina, jolas berriak aurkitzearen alderdi sexuala bikote batekin ere egin daiteke, baina esploratzeko gustu gutxi duen norbaitekin topo egiten duzunean, oso mugatzaile bihurtzen da. Bikote irekietan zaudenean, ez da kaosa, baizik eta ezarritako akordioen araberako komunikazioa egon behar da, eta baliteke arauren bat egotea une jakin batean nahi duzun bezala eta nahi duzunarekin oheratzeko libre izaten uzten ez dizuna.\nMagiarik gabe, konstantziaz\nJakina, ez dago hutsik gabeko trikimailurik agenda betea lortzeko, zure deia jasotzeko irrikaz, zure hanken artean amaitzeko.\nAitzitik, gauza batzuk egin ditzakezu askatasunez eta abenturaz betetako noizbehinkako harreman berri horiek bultzatzeko. Horretarako, leku jakin batzuk daude, hala nola eskubideak dituzten lagunekin ligatzea, edo beste sare espezializatu batzuk.\nBustitzen ez denak ez du arrantzarik egiten. Mugitu, ireki elkarrizketak, erakutsi interesa, pazientzia izan. Eta ez zaitez atsekabetu bihurtu arratsalde batean zure oinetara etrotzen ez badira. Iraunkortasuna saritzen da, eta funtzionatzen ez badu, pentsa ezazu zer aldatu dezakezun/nahi duzun, ikusgarritasun handiagoa izateko.\nOnline ligatzeko aholkuak\nLehenik eta behin, ez bota fitxak zure radarretik igarotzen den bizidun orori, izan ezazu irizpide pixka bat, eta harremanetan espezializatutako orrialde batetik kanpo bazaude, Instagram adibidez, ez jo ziurtzat pertsona horrek (edonork) zure existentziaren berri ere izan nahi duela, are gutxiago proposamen lizun bat onartzea edo genitalia ikustea. Artaldetik kanpo ligatzen baduzu, egizu sotilki, beti izango duzu arrakasta handiagoa.\neskubideak dituzten lagunak, harremanak, kaixomaitia, kaixomaitia blog, sexua, txortalagunak


txioak • ZUZEU\n[Txiorik Onena] 2021eko 4. astea\n[Txiorik Onena] 2021eko 4. astea - Urteko 4. astea da zazpi txioko sorta honekin laburtu gura duguna. Asteon, birusaren mutazioak, euskara mailak, Iñigoren tristezia, ospitaleko antolakuntza, ipuin...\n[Txiorik Onena] 2021eko 3. astea - Urteko 3. astea ere utzi dugu atzean, eta zazpi txioko sorta berri batekin gatoz. Asteon, txioetan jorratutako gaiak hauexek dira: Kaldereroak, etxola zaharrak, et...\n[Txiorik Onena] 2021eko 2. astea - Urteko 2. astea ere joan zaigu azkar asko. Asteon, hautatutako txioek musika eta politika izan dute hizpide, edo elurra, dantza eta egia. Baita AEBetako Kapitolioa...\n[Txiorik Onena] 2021eko 1. astea\n[Txiorik Onena] 2021eko 1. astea - 2021eko lehenengo astea zazpi txioko sorta batean laburtzen saiatu gara, azken urteetan ohi dugunez. Asteon, hautatu ditugun txioetan jorratu diren gaiak hauexek d...\n[Txiorik Onena] 2020ko astez aste - 2020. urteak 52 aste izan ditu, eta aste bakoitzeko zazpi txioko sorta bat gure atarian, Txiorik Onena atalean. Hemen dituzu astez aste izan ditugun bozkatuenak....\n[Txiorik Onena] 2020ko 52. astea\n[Txiorik Onena] 2020ko 52. astea - Urteko 52. astea, 2020ko azkena. Asteon, olatuak, Gabon kantuak, "ergatibo negazionista", kalakariak, txertoa eta Ikea izan ditugu protagonista. Baita "baltseoan" ...\n[Txiorik Onena] 2020ko 51. astea\n[Txiorik Onena] 2020ko 51. astea Urteko 51. astea, edo beste modu batera esanda, azken aurrekoa. Asteon, oso-oso Gabonetako txio sorta osatu dugu, opari, gabon-kantu, jaiotza, eta antzekoekin, garai...\n[Txiorik Onena] 2020ko 50. astea\n[Txiorik Onena] 2020ko 50. astea - Urteko 50. astea ere laburtu dugu zazpi txioko sorta batean, urtea bukatzear dugun honetan. Asteon, jorratu diren gaien artean dira: esaera zaharrak eta zeru gorr...\n[Txiorik Onena] 2020ko 49. astea\n[Txiorik Onena] 2020ko 49. astea - Urteko 49. asteko txiorik onenak, zazpiko sorta berri batean. Hautatutako txioetan, hauexek izan dira landu diren gai nagusiak: behiak eta landareak, museoak eta...\n[Txiorik Onena] 2020ko 48. astea\n[Txiorik Onena] 2020ko 48. astea - Urteko 48. astea txio sorta berri batean laburtzen saiatu gara, ohi bezala, oraingoan ere. Asteon, hauexek dira txioetan jorratu diren gaiak: Polonia eta sokatir...\n[Txiorik Onena] 2020ko 47. astea\n[Txiorik Onena] 2020ko 47. astea - Urteko 47. astea, atzeratua genuen zazpi txioko sorta batean laburtuta. Jorratu diren gaien artean, bukatu berri den Euskaraldia eta euskara kontuak dira nagusi, b...\n[Txiorik Onena] 2020ko 46. astea\n[Txiorik Onena] 2020ko 46. astea - Urteko 46. astea zazpi txioko sorta batean laburtu dugu. Euskaraldia hasi berritan, horixe dugu sortako gai nagusia eta kasi bakarra, baina zinemaz, lurrikarez, he...\n[Txiorik Onena] 2020ko 45. astea - Urteko 45. astea jaso dugu zazpi txioko sorta batean, 46. astea ere atzean uztear gauden honetan. Asteon, hauexek izan dira hautatutako txioetan jorratutako gaia...\n[Txiorik Onena] 2020ko 44. astea\n[Txiorik Onena] 2020ko 44. astea - Urteko 44. astea ere utzi dugu atzean, eta apurka apurka badoa bukatzen 2020a. Asteon, hauexek dira txioetan ageri diren gai nagusiak: zoriontasuna, zazpiak bat, l...\n[Txiorik Onena] 2020ko 43. astea\n[Txiorik Onena] 2020ko 43. astea - Urteko 43. astea dakargu zazpi txioko sorta batean, 44. astea ere igarotzear den honetan. Asteon, borondatea eta ergatiboa, bizi murrizketak eta traduktoreak, er...\n[Txiorik Onena] 2020ko 42. astea\n[Txiorik Onena] 2020ko 42. astea - Urteko 42. astea ere utzi dugu atzean, eta txio sorta berri batekin gatoz. Asteon, hauexek izan dira hautatutako txioetako gai nagusiak: intxaurrak eta txorien ibi...\nKonfinamenduak txorien kantuak aldarazi zituen\nKonfinamenduak txorien kantuak aldarazi zituen - Juanma Gallegok Zientzia Kaieran. San Frantziskon egindako grabazioek 2020ko udaberriko berrogeialdian zehar kurloiek haien kantua aldatu zutelako ...\n[Txiorik Onena] 2020ko 41. astea\n[Txiorik Onena] 2020ko 41. astea - Urteko 41. astea ere utzi dugu atzean. Asteon, hauexek dira hautatutako txioetan jorratu diren gaiak: telefono bidezko artatzeak, Iturgaitzen ahalegina, hibrido ...\n[Txiorik Onena] 2020ko 40. astea\n[Txiorik Onena] 2020ko 40. astea - Urteko 40. astea, zazpi txioko sorta batean laburtua. Asteon, gai hauexek jorratu dira txioetan: gainezka egitea eta Aritzatxu, AHT eta gastuen murriztea, Maurizia...\n[Txiorik Onena] 2020ko 39. astea - Urteko 39. astea, ohi bezala, zazpi txioko sorta batean laburtzen saiatu gara. Asteon, hautatutako txioetan Arambururen aberria, euskara ikasleak, hizkuntzen artek...\n[Txiorik Onena] 2020ko 38. astea\n[Txiorik Onena] 2020ko 38. astea - Berandu gatoz asteon, baina hemen da urteko 38. astea, txio sorta batean laburtua. Asteon, jorratutako gaien artean dira ez nazionalistak, ez minbizia, masturbazio...\n[Txiorik Onena] 2020ko 37. astea\n[Txiorik Onena] 2020ko 37. astea - Urteko 37. astea aspaldi utzi dugu atzean. Asteon hautatutako txio sortan, hauexek dira jorratzen diren gaiak: Covidaurreko aztarnak, eskuminak, ezin etsi izatea, ...\n[Txiorik Onena] 2020ko 36. astea\n[Txiorik Onena] 2020ko 36. astea - Urteko 35. astea da atzean utzi duguna. Asteon hautatu dugun txio sortan, hauexek dira jorratu diren gai nagusiak: lan egunak eta folklorea, eukaliptoa eta ETB1, i...\n[Txiorik Onena] 2020ko 35. astea - Urteko 35. astea atzean utzi eta zazpi txioko sorta baten bitartez laburtzen saiatu gara. Asteon txioetan jorratu diren gaiak hauexek dira: euri tanta bihurriak, s...\n[Txiorik Onena] 2020ko 34. astea\n[Txiorik Onena] 2020ko 34. astea - Urteko 34. astea ere joan zaigu, eta txio sorta berri batekin gatoz. Asteon, Borboi zaharraren ihesa, txerri abertzaleen aldarria, ate dimentsional kuantikoak, tab...


Aurtengo udako dokumental onenak Nat Geo Now-n daude | Euskaltel Blog\nBesteak beste Afrikara, Asiara edo Australiara bidaiatzea proposatzen dizugu, eta harrituko zaituzten lekuak, espezieak, pertsonak eta gertaerak ezagutzea. Horretarako, Replaytekan doan daukazu Nat Geo Now; gustu guztietarako dokumental bikainak ikusi ahal izango dituzu. Gehiago jakin nahi duzu?\nMineápolistik irten eta ordubetera, arrazoi garbirik gabe, Airlink Northwesten 5719 hegaldiak lurra jo zuen. Detroiteko barne-hegaldi bat espiral katastrofiko larri bat bihurtu zen. Gimhaeko Nazioarteko Aireportuan lur hartzekoa zen Boeing 767ak pistaren aldameneko mendixkaren kontra jo zuen. Katastrofe horiek eta beste batzuk ikusi ahal izango dituzue programa honetan, zeina Nat Georen programa ezagunenetako bat baita.\nKondizio gogorrenetan bizirik irauteko lehian, muturreko borrokak sortzen dira animalien artean, baita espezie berekoen artean ere, batzuetan.\nJakin nahi duzu nola egiten duten ehizan Afrikako felido handiek: lehoiek, gepardoek eta lehoinabarrek?\nEta animalien erreinuari buruz gehiago jakin nahi baduzu, ez utzi ikusi gabe ‘Depredadores’, ‘Hombre vs Depredador’, ‘Destination Wild’ eta ‘SharkFest’ klasikoa.\nMike Fay doktoreak, zeina National Geographiceko esploratzaileetako bat baita, Afrikako kontinentea zeharkatzeko bidaia batera eramango gaitu: Afrika hegoaldeko muturretik Marokoko iparraldeko kostalderaino. Zazpi hilabete iraungo du misioak, eta kamerak berekin izango ditu une oro.\nAsian, hegan egingo dugu munduko herrialde enigmatikoenetako baten gainetik: Txina. Herrialde bizi-bizi hori ikaragarri aldatzen ari da: isolatuta zegoen gizarte bat izatetik, gaur egungo mundu mailako eragile erabakigarrienetako bat izatera pasatzen ari da.\nIzen ezagunenetatik orain ezagutarazten ari diren izarretaraino; ezagutu mundua hobetzen ari diren emakumeak. Primateen artean bizi dira, ikerketa garrantzitsuak zuzentzen dituzte edo gure planeta salbatzeko borrokan ari dira. Hona hemen gure etorkizuna eta hurrengo belaunaldiena aldatzeko kristalezko sabaiak zeharkatzen dituzten emakume ausarten istorio harrigarriak.\nKirol-idoloak hobeto ezagutzeko: Maradona eta Lance Armstrong, besteak beste. Baina, egia esan, Tim Shawek dena irabazten erakutsi nahi digu… Baita huskeria direnak ere.\nNeil de Grasse Tysonek, munduko astrofisikari ospetsuenetako batek, bidaia liluragarri batera gonbidatuko gaitu: kosmosaren jatorria ezagutzeko bidaia.\nNat Geo Nowri esker, ozeanorik sakonenak ere ezagutuko dituzu; bai eta Egiptoko, Ipar Amerikako eta Marteko ezkutuko sekretuak ere.\nGainera, Timek eta Fuzzek automobil-modelo azkar, luxuzko eta harrigarrienetako batzuk erakutsiko dizkigute ‘Cars’ eta Cars S.O.S.’-en, eta Gordon Ramsay sukaldari ezagunak gastronomia tradizionalaren mokadu goxoenak erakutsiko dizkigu ‘Gordon Ramsay: Fuera de carta’-n.‘Food Factory: USA’-n, berriz, zure elikagai gogokoenetako batzuk nola egiten diren ikasiko dugu. Eta, amaitzeko, Pol albaitari karismatikoa ikusiko dugu bere klinikan, bere pazienteen behatz hautsiekin, zizare-infekzioekin eta bularreko txakurkumeekin lanean.\nPrest zaude Euskaltelen telebistan dokumentalik onenak ikusteko? Zein dituzu gustukoen?


Gure Artea 2004 sariak irabazitako Iñaki Garmendiak eta Azucena Vieitesek Alemanian erakutsiko ditue euren lanak\nBizkaie! 2006-05-30 02:00 Euskaldunak munduan\nBagilaren 6an eta 8an zabalduko dira Frankfurt eta Wiesbaden uri alemanetan 'Gure Artea 2004' sarietan irabazle izandako Iñaki Garmendiaren eta Azucena Vieitesen erakusketak, Eusko Jaurlaritzako Kultura Sailak Kunstverein Frankfurt eta Kunsthaus Wiesbaden zentroakaz dauen lankidetzeari esker.\nArriaga Antzokiak eta OLBEk lankidetza-ituna sinatu dabe gazteen artean operea bultzatzeko\nBizkaie! 2006-05-29 02:00 Musikea\nOLBE Txikiren ekimenez, datorren denporaldirako preparautako emonaldiak eskainiko ditu antzoki bilbotarrak. Opera programazino hau familiartean, lagunakaz, edo gelako ikaskideakaz, hau da, danok gozau ahal izateko pentsaurik dago.\nZigor Enbeitarentzat Arabako Bertsolari Txapelketea\nBizkaie! 2006-05-29 02:00 Bertsolaritzea\n2003an irabazi ostean, aurten be jantzi dau Enbeitak Arabako txapela Oihane Perearen aurretik.\nJoseba Tobar Arbulu: 'Nazinoartean burua erakusteak sekulako garrantzia dauka guretzako'\nBizkaie! 2006-05-29 02:00 Barriketan\nEuskal PEN Klubeko kidea\nGorka Ostolaza txapeldun Plazatik Gaztetxera\nFinalean sartu ziran sei bertsolariek (Beñat Gaztelumendi, Joseba Gojenola, Jokin Labaien, Alaia Martin Agin Rezola eta Gorka Ostolaza) maila ederra erakutsi eben baina markinarra jaun eta jaube izan zan pasa dan zapatuan Mutrikun jokatutako finalean.\nDomekan, Euskal Eskola Publikoaren jaia Oñatin\nBizkaie! 2006-05-29 02:00 Euskerea berbagai\n'Mugak gaindituz herriak biribilduz' lelopean antolatu dabe Euskal Eskola Publikoaren XV. Jaia Oñatin bagilaren 4an.\nShiloh Nouvel Jolie-Pitt jaio da\nBizkaie! 2006-05-29 02:00\nAngelina Jolie eta Brad Pitt aktore ezagunen alabatxua maiatzaren 27an jaio zan Namibian (Afrika).\nEuskera eskolak Txekian\nBizkaie! 2006-05-29 02:00 Euskaldunak munduan\nDatorren urteko euskera ikastaroak bermatzeko akordioa sinatu dabe Brnoko (Txekia) Masaryk Unibersidadeak eta Jaurlaritzeak.\nEuskaltzaindiak 35 euskaltzain urgazle barri izentau ditu Elantxoben egin dauen osoko bilkuran\nBizkaie! 2006-05-26 02:00 Euskerea berbagai\nAkademiaren Arautegia eta Barruko-Erregelak oinarri harturik, Euskaltzaindiak aldiro-aldiro izentetan ditu euskaltzain urgazle barriak. Testu horreetan esaten danari jarraituz, euskalgintzan persona ezagunak nahiz idazleak edo euskerearen jagoletzan nabarmenduak diranak aukeratzen ditue.\nThe Cult, El Columpio Asesino eta Gatibu taldeak Bilbao Live jaialdian\nBizkaie! 2006-05-25 02:00 Musikea\nThe Cult talde ingelesa, El Columpio Asesino nafarrak eta Gatibu bizkaitarrak be sartu dira garagarrilaren 13, 14 eta 15ean Bilboko Kobetamendi zelaietan egingo dan jaialdiaren egitarauan.\nOpentrad, gaztelaniatik euskerarako lehen itzultzaile automatikoa aurkeztuko dabe gaur\nBizkaie! 2006-05-25 02:00\nGaztelania eta estadu espainiarreko ganerako hizkuntza ofizialen arteko (katalana/valentziera, galegoa eta euskera) lehen itzultzaile automatikoa da gaur, maiatzak 30, Kataluniako Unibersidade Politeknikoan aurkeztuko dabena.\nManolo Saiz kartzelan\nBizkaie! 2006-05-24 02:00\nDoping kasuagaz zerikusia daukalakoan atxilotu dau Guardia Zibilak Liberty Seguros taldeko entrenatzailea. Operazinoan beste lau lagun be atxilotu ditue.\nGobernuak antxinako jaubeari bueltauko deutso Drakularen gaztelu ospetsua\nErrumaniako Gobernuak Drakularen elezaharra inspirau eban gaztelu ospetsua bueltauko deutso bere antxinako jaubeari, komunistek konfiskau ebenetik 60 urte pasau diranean, Adrian Iorgulescu Kultura ministroak jakinarazo dauenez.\nKukai dantza taldeak, Tanttaka konpainiak eta Elkar diskoetxeak 'OTEhITZAri BIRAKA' DVDa kaleratuko dabe\nBizkaie! 2006-05-24 02:00 Musikea\nDonostiako Udal Liburutegian, datorren barikuan, hilaren 26an aurkeztuko daben DVDan bi ikuskizun eskaintzen dira, biak Tanttaka Teatrok eta Kukai Dantza Taldeak alkarregaz diseinau, landu eta antzokietara eroandakoak.\nBilbo Hiria Pop Rock lehiaketea: finalistak\nLehenengo, Metal kategoriaren finala izango da, bagilaren 7an. Ostean, bagilaren 8an, Pop/Rock kategorian irabazi dauen taldearen izena jakingo dogu.\nKen Zazpi eta Berri Txarrak 'Euskal Herria Zuzenean' jaialdian\nBizkaie! 2006-05-23 02:00 Musikea\nBagilaren 30etik garagarrilaren 2ra, Zuberoako Ibauze-Mendin, musikea izango da nagusi Euskal Herria Zuzenean jaialdian.\n‹‹ Aurrekoak 1 2 3 4 ... 3319 3320 3321 3322 3323 3324 3325 3326 ... 3494 3495 3496 3497 Hurrengoak ››


Alzheimerra txakurrengan: nola ezagutu | Txakurren Mundua\nEl Alzheimer gizakietan bezala, gaixotasun arrunta da txakur zaharrenetan. 15 urtetik gorako bi txakurretik batek pairatzen duela kalkulatzen da, gutxi gorabehera 8 urtetik aurrera sor daitekeen arren. Bere sintomak nahaste hori duten pertsonen antzekoak dira.\nAlbaitaritzan arazo hau bezala ezagutzen da Disfuntzio Kognitiboaren Sindromea. Gaixotasun neurodegeneratiboa da, memoria eta ikaskuntza progresiboki murrizteaz gain, besteak beste, ikusmena eta entzumena galtzea, gosea galtzea edo desorientazioa bezalako ondorioak ekartzen ditu. Nerbio-sistema zentralak endekapenezko prozesua jasaten du, zure burmuinean kalte konponezinak sortzen dituena.\nGaixotasun hau hainbat sintoma agertzean identifika dezakegu. Ohikoenetako bat da desorientazioa, baita gure etxe barruan ere. Txakurra lehenago ezagutzen ziren lekuetan desorientatu daiteke eta objektuak ekiditeko gaitasuna galdu dezake. Zure lo zikloa ere litekeena da asaldatuta egotea, egunean zehar lo egitea eta gauez noraezean ibiltzea.\nEra berean, txakur batekin Alzheimer sufritzen ohi du zure ohituretan aldaketak. Adibidez, agian ez du lehen bezala jan edo irteteko eskatuko, ezta etxean ere lasaitzeko. Kasu horretan egin dezakegun okerrena errieta egitea edo zigortzea da; Gogora dezagun endekapenezko gaixotasuna duela eta ez duela bere ekintzen berri.\nThe portaera aldaketak ohikoak ere badira. Txakurra gizenago eta erretiratuago bihur daiteke, beste pertsona edo animaliekin harremanetan jartzeko interesa galduz. Hala ere, kasu batzuetan etengabe bilatzen dute familiarekin harremana. Batzuetan animaliak ez ditu bere jabeak edo inguruko jendea ezagutzen. Gainera, zaila izango zaizu entrenamendu aginduak gogoratzea, baita berriak ikastea ere.\nSeinale hauetakoren baten aurrean, gure maskota albaitariarengana eraman behar dugu, bere gaixotasuna lehenbailehen diagnostikatu ahal izateko. Ez dago sendabiderik, ahal duzun arren moteldu zure sintomak botiken bidez. Gainera, garrantzitsua da gure txakurrari arreta berezia eskaintzea.\nAdibidez, beharko genuke haien jateko ohiturez jabetu, nahikoa jaten eta edaten dutela ziurtatuz (dieta berezi bat gomendatzen zaie adineko txakurrei). Komeni da adimen jolas batzuekin motibatzea eta entrenamendu aginduak lantzea ere, memoria indartzeko.\nEra berean, kalera atera beharko dugu gehiagotan, eguneroko jarduera fisikoa neurrikoa praktikatuz eta usaina suspertzeko ariketak burutzeko. Ezinbestekoa da, bestalde, etxean aldaketak ez egitea, txakurra ahalik eta gutxien desorientatu dadin. Eta, azkenean, eskaini maitasun eta pazientzia dosi handiak, orain inoiz baino gehiago behar gaituelako eta bere ondoan jarraitu behar dugulako.\nArtikuluaren bide osoa: Txakurren mundua » Txakur orokorrak » Gaixotasun » Alzheimerra txakurrengan: nola ezagutu\nIkasi zure txakurrarekin konektatzen


56.— Telesforo Monzon Olaso\nBergara'ko semea, an baitzan jaio Olaso torretxean, 1904-12-1'an. Bere errian eta abar, osotu zizkigun bere ikasteak. Aitor-seme danez ta adimenez argi, bein banan izan zan Bergara'ko Udaletxeko ziñegotzi, Gipuzkoa'ko Buru-Batzarreko Buru, Euzkadi-Buru-Batzarreko ta Gipuzkoa'tik Kortietan Diputadu, Euzko Alderdi Jeltzaleak aututa. Gerra aurreko urteetan ainbat itzaldi emana Euskal Erri aldeko mitin eta batzarretan.\nGudaldian, 1936-1937'an, Euzko Gobernuan parte artu zuen, Jaur-zaingoko Buru izanik. Ondorren, Lapurdi'ra aldatuta Donibane Lohitzun'en bizi izan da, ta bizi da gaur ere, bertoko «Anai-Artea» elkarteko buru dala. Euskal kulturari buruzko erakunde ta arazoetan sartua dago batez ere, «Eskualtzaleen Biltzarra» delakoan, «Euskal Kulturaren Alde»-n, «Eusko-Jakintza» alkartean eta Baiona'ko «Gure Herria» aldizkarian lan egiñik, buru, idazle ta aolkulari bezela noski.\nEuskaltzaindikoa. Euskaldun berri izanagatik, asko ta ondo idatzi du euskeraz, euskal olerkia ta antzerkia landurik geienetan. «Otea» erabilli du izenorde legez.\nOLERKARI.— Ez da errez olerkariak nola idazten duen jakiten. Biotzak idaroki ta buruak ematen dionez, noski. Baiña, gaur esan oi danez, gure biotza geurea al da, ala erriarena? Gure arteak erriaren zerbitzurako izan bear ei du. Zerbaitek eragin bear dio gure barruari, erriak, alderdi batek, gogai batek... Barruan daraman bear-izan orrek bultz-eragiñik soilki osotu dezake erti-lana, egiazko antze-lana. Ez gero kanpotik jarri dioten estakaillu naitaezkoz biurtuta: so-egite azke ta begi-zizta sortzaillepean jokatu bear du olerkariak bere arte-frutuak ekarterakoan.\nOrrela jokatu zuen Monzon'ek bere koplak lantzean. Erri bat zuen maite, bere sorterria, Euskal erria; anai arteko guda latzaren dirdaiak lausoturik, autsi ta abarrikaturik, aizeak naitara daraman ostoa iduri dardarazia, euskal mendiska ta zelaiak alabearrez utzita munduan zear, erri ta giza-mota arrotzak ezagutzera beartua, or ibilli zaigu olerkaria neke ta samiñaren zartaillupe izugarrian. Olerkari duzu, ta olerkariak pozean naiz miñean kantuari eman oi dio, laguna il dioten birigarroa antzo.\nErbesteratu zutenetik bi olerki liburu eskeiñi dizkigu Monzon'ek. Auek, alegia:\n1) Urrundik (Mexiko, 1945). «Cultura» irarkolan. 213 orrialde. Bi bertso-idazti idatzi opa ditu: «Bake-Oroi» ta «Guda-Oroi»; biotatik lenengo duzu au, gero etorriko da bigarrena. Euskeraz ta erderaz dago: Kerman Maria Iñurrategi tolosarrak egin dio itzulpena, «itzez-itz baño, gogoari ardura artuaz, erderari al danik euskal usai-indar geien emanaz». Ludi-barrena, bertsoetan laguntzailla izan zaion Ganuza Lardizabal'eneko Mari Joxepa bere emazteari ezkeintzen dio liburua.\nJakingarriak dira sarreran ezartzen dizkion berri-solasak ere. Luzexe diralarik ere, bijoaz emen gogo-betegarri, olerkariaren lana lekutzen bait-dute. «Ongi-egiña zor diet —dio— Euzkadi'tik jaurti niñutenai. Laga bear izan nionian baño, gaur ene aberria maiteago det. Orregatik diotsat idatzi oni URRUNDIK... Erriz-erri, ludi barrena ibilliaz, euskal gogoa biziago agertu zaitalako, ta bere bearra, berriz, sutu. Iparragirre'kin batera diot nik ere: Estranjeri aldian toki onak badira, bañan biotzak dio... zuaz Euskalerri'ra...! Orain zortzi urte, gure aberria odoletan utzi bear izan ondoren, Euzkadi'tik Euzkadi'ra muga igaro, ta —ene Bidasoa maite!— Laburdi'ko Arbona erritxoan Yainkoak aterpe eman zidala, antxen —biotzak negar!— sortu zitzaizkidan, uste-ezian, lendabiziko bertsoak.\n»Paris'eko kale-barrena ametsetan zala; Flandes'eko negu-lañupeetan urrengo; gero, berriz, Probentza'n, Mistral'en aberri urdiñean, Cassis Sur Mer itxasertzeko uri zoragarrienetako illuntze gorrizka aietan arrantzaleen txalupak, ixil-ixillik, kaian itxas-ikaraz dantzan, alkarri nola mun egiten begira yarrita.... edeoun sortuak izan ditut urrengo bertsoak ere, berez, artara yarri barik, aurretiko asmorik gabe, udaran euri-zaparrada ondoren —oi odol-zaparrada!— belarra zelaietan sortzen dan antzera. Probentza'n, Mireio egin nuan adiskide kutun, ta berak lagundu gero, Senekal'eraño, itxasoz itxaso nora yo bear yakin ezik, gora ta bera, itxastar ijitu antzera, luzaroan erabilli giñuzela. Amaika aldiz, ontzi zar artan, gauaz, euskaldunak bildu-ta, izarrai abestuaz, errimiña leguntzen alegindu bear. Illuntze batean, Marruekos'etik, Ameriketa'runtz urten...! Mexiko'n oñak ipiñi orduko, azkatasun besoetara yo ote genduan iruditu, ta alaxe izan ere. Emen, eguzki ta elurrez egindako lurralde eder ontan, amaitu al izan degu, nolabait, URRUNDIK... Ene poza, itxasotik onuntza bizi zeraten euskal-anai, URRUNDIK... irakurrita, zuen gaztetako oroitzez yantzita, "Bake-Oroi" barrena, Euskalerri-maitasuna bizituko ba'zitzaizueke! Gure mendien deia aitu, ibar aietako atsedenez bete, baserri-bakea arnastu, Bizkai-itxasotiko txipristiñez busti, euskotarren izate ta biziera barrena gogoa erabilliaz...\n»"Guda-Oroi" irakurrita berriz, sortu bedi zugan, euskotar, gudariaren anai izate arrotasuna. Euskal Gudaria...! Ez da ludian bera baño irainduagorik izan. Mendian, Euzkadi'ren alde ildako gudariak, luditar aingeru antzekoak zituzun. Berez bake-zale, beargin ta dantzari utsak izanik, mendira urten, ta tontorretan il ziran kantan...! Zergatik eta zertarako? Zure erriak, zuk an utzi izandako sendiak, sortu ziñun baserriak, arrotasun ederrez daramakizun abizenak, euskal gogoaren amaiera ikusi ez zezaten. Zuk orain, ez al diezu aiei abestuko? Ta lagundu ez, urrutitik ba'da ere, aien erriari, zure erriari!, azkatsun eta zorion-bidean? URRUNDIK... Amari, seme baten abesti apala».\nAranoa'ren eskutikoak dira liburuak dakarzkin edergarriak. Sei doñu errikoi datoz azkenean. Koplariak zortzi poema ederki landutan askatzen digu barnea.\n2) Gudarien egiñak (Donibane Lohitzun, 1947). Goian aipatuaren bigarren zatia; azken gerrateko gudari ta ingurukoen gertakari ta egiñak dakazkiten poema aberkoiak. Erriak kantatzeko osotuak, noski. «Aitzol» deritzanak, laugarren ahapaldi onelan:\n«—Zer da ba emen? —Belardi utsa len\nta gaur, oiñak ikaraz ditut ezartzen...\nAitzol zanaren ezurrak emen bai daude lo artzen!»\nANTZERKIGILLE.— Ondu dizkigun zortzi-bederatzi antzerkiak ere oso aipatuak izan dira. Ba-du ortarako jasa ta giarra.\nLurrun elerkitsuz girotzen dizkigu geien bat, lan oiek ere, ta onek ziur asko aparteko goxotasuna eransten die ziñez. Ona, oietakoen zeaztasun batzuk:\n1) Lau kantari eta xori bat (Baiona, 1956), «Zurgin Zaharra»-tik artua; «1957-garren Epailean Donibane Lohitzun-go "Dukontenia" teatru berrian lehen aldiz emateko den Ikusgarria», zion «Euzko-Gogoa»-n (1956, lorailla, 86 orr.). Eta urrengo zenbakian: «Epailaren 23'an, Donibane-Lohitzun'go "Dukontenia" antzoki ederrean Monzon-Olaso'ren "Lau kantari ta xori bat" ikusgarria eman zuten bikain eta gorenik. Antzezlarien artean "Sankristaua"-rena Monzon-Olaso iaunak berak egin zun».\n2) Menditarrak (Baiona, 1957). «Euzko-Gogoa»-n dator.\n3) Harpeko bozkarioa (Baiona, 1957). Berdin.\n4) Zurgin zaharra.\n5) Ur garbi.\n6) Behorraren ostikoa.\n7) Gure behia hila da (Baiona, 1960). «Gure Herria», uzt., 11 orr.).\n8) Hazparneko Anderea (Baiona, 1966). «Gure Herria», 6'garren zenb.).\n9) Eneko Bizkai eta Maria Lorka. Drama (1966).\nSail ederra bene-benetan. Nolakoak ote? Urriak ez noski. Onela A.M. Labaien'ek dioskuna: «Laburdi aldean Monzon Olaso eta P. Larzabal dira azken urteotan aiputan daudenak. Monzon-Olasok poesiz eta zirtoz josita "Zurgin Zaharra", "Behorraren ostikoa", "Behia hila da" komeria biziki politak egin ondoren, "Menditarrak" antzerkian dramara jotzen du; eta au gogor jalgitzen da "Eneko Bizkai ta Maria Lorka" deritzan dramakizun unkigarrian. Egilleak amets bat dala esaten digu: "Amets gabe dagozen erriek ez dutela salbamendurik"». Eta gero azken itza gisa: «Amets bat ego-aizeak ekarria. Etxeko alaba da ta bear zaio barkatu zer nai...» (Teatrogintza eta Yakintza, 137 orr.).\n«Alderdi»-n, «Euzko-Gogoa»-n, «Gure Herria»-n eta abar datoz Monzon'en lanak.\n(Ikus N. Ormaetxea, Eusko Jakintza, 1947, 700 orr.; Pierre Lafitte, E. Jakintza, 1947, 13 orr.; S. Onaindia, MEOE, 1064. orr.; G. Garriga, Bol. Amer. E.V., 1957, 127 orr., ta 1959, 87 orr.; J, San Martin, Escritores euskéricos, 132, orr.; Auñamendi, Literatura, IV, 92 orr.; A.M. Labaien, Teatro Euskaro, II, 174 orr.),


Irekia Eusko Jaurlaritza - Gobierno Vasco :: EHAA xedapena 201504172\nAldizkariaren data: 2015-10-05 Aldizkari honetan argitaratua: 2015189\nAGINDUA, 2015eko irailaren 30ekoa, Enplegu eta Gizarte Politiketako sailburuarena, honako hauek jakinarazteko dena: seme-alabak dituzten familientzat diru-laguntzak jaso ditzaketen jardueretarako (abenduaren 19ko 255/2006 Dekretuan daude aurreikusita) 2015erako aurrekontu-zuzkiduraren eguneratzea eta martxoaren 17ko 30/2015 Dekretuan aurreikusitakoaren arabera diru-laguntzak jaso ditzaketen jardueren 2015erako aurrekontu-zuzkidura.\nHurrenkenaren zenbakia: 201504172\nIkus 2015/03/27an argitaratutako 2015/03/25eko AGINDUA \nSeme-alabak dituzten familientzako diru-laguntzak arautzen dituen abenduaren 19ko 255/2006 Dekretuak, 27. artikuluko 4. paragrafoan, hau xedatzen du: «Publizitate-printzipioa betetzeko, Justizia, Lan eta Gizarte Segurantza Sailak, bere sailburuaren Aginduaren bitartez, urtetik urtera emango du Dekretu honetan aurreikusitako laguntzak finantzatzeko aurrekontu-zuzkiduraren berri, edo, hala badagokio, zuzkidura hori eguneratzetik eratorriko den zenbatekoaren berri».\nEnplegu eta Gizarte Politiketako Sailaren egitura organiko eta funtzionala ezartzen duen apirilaren 9ko 191/2013 Dekretuaren 15. artikuluaren c) idatzi-zatiak xedatzen du familia-politikaren gaian ekimen zuzeneko prestazioen eta jardueren kudeaketa, Familiei laguntzeko abenduaren 12ko 13/2008 Legean bildutako baldintzetan, Familia Politikarako eta Komunitate Garapenerako Zuzendaritzari esleituriko funtzioa dela, eta hori, dekretu horren 13.2 artikuluak xedatzen duenez, Enplegu eta Gizarte Politiketako Saileko Gizarte Politiketako Sailburuordetzaren mendekoa da. Horregatik, 255/2006 Dekretuan jasotzen den Justizia, Lan eta Gizarte Segurantza Sailari buruzko aipamena, gaur egun, Enplegu eta Gizarte Politiketako Sailari egindako erreferentziatzat hartu behar da, eta azken sail horretako sailburuari dagokio agindu hori ematea.\nSeme-alabak dituzten familientzat diru-laguntzak jaso ditzaketen jardueren aurrekontu-zuzkidura jakinarazten duen Enplegu eta Gizarte Politiketako sailburuaren 2015eko martxoaren 25eko Aginduak aurrez aipatutako mandatua betearazi zuen 2015erako, eta bere artikulu bakarraren 1. paragrafoan ezarri zuen guztira 27.193.900,00 euro bideratuko zirela 255/2006 Dekretuaren 1. artikuluan jasotako diru-laguntzak finantzatzeko.\n2015eko martxoaren 17an, Gobernu Kontseiluak seme-alabak dituzten familientzako diru-laguntzak arautzen dituen 30/2015 Dekretua onartu zuen. Arau horrek indargabetu egiten du 255/2006 Dekretua, eta 2015eko apirilaren 1ean jarri zen indarrean. Hala ere, dekretu berriaren bigarren xedapen iragankorrean jasotakoaren arabera, «abenduaren 19ko 255/2006 Dekretuak, seme-alabak dituzten familientzako diru-laguntzak arautzen dituenak, ezarritakoaren mende egongo dira erabat lege horren babespean eman diren edo izapidetzen ari diren diru-laguntzak eta, betiere, 2015eko martxoaren 31ra arte gertatu diren eta diruz lagungarriak diren egoera guztiak» eta «2015ean egoki diren mantenu-laguntzak seme-alabak dituzten familientzako diru-laguntzak arautzen dituen abenduaren 19ko 255/2006 Dekretuan ezarritakoaren arabera zuzenduko dira».\nHorrez gain, 30/2015 Dekretuaren 30.2 artikuluak hau ezartzen du: familia-politikaren esparruko sail eskudunak, sailburuaren aginduaren bitartez, urtetik urtera emango du dekretu honetan aurreikusitako diru-laguntzak finantzatzeko aurrekontu-zuzkiduraren berri.\n2015ean dekretu hau betearazteko erabiliko den aurrekontu-zuzkiduraren diru-izendapenaren ondorioz, birbanatu egin behar da hasiera batean 255/2006 Dekreturako ezarri zena. Egoera hori argitara eman behar da, aipatutako 27.4 artikuluaren eta azaroaren 11ko 1/1997 Legegintzako Dekretuak onartutako Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 49.2 artikuluaren arabera. Izan ere, artikulu horrek ezartzen duenez, Euskal Herriko Agintaritzaren Aldizkarian argitaratu beharko dira jarraitu beharreko arauak, laguntzen eta diru-laguntzen deialdiak eta, hala badagokio, laguntza emateko proposamena egingo duen organoaren osaera; halaber, interesdunentzat garrantzitsuak diren egintzak ere argitaratuko dira, baldin eta modu orokorrean eragiten badiete.\nOndorioz, agindu hau Euskal Herriko Agintaritzaren Aldizkarian argitaratuko da. Horrela, bermatuta geratuko da herri-administrazioak diru-laguntzak emateko egiten duen jarduerak bete behar duen publikotasun-printzipioa.\nBeraz, azaroaren 11ko 1/1997 Legegintzako Dekretuaren 49.2 artikuluan, abenduaren 19ko 255/2006 Dekretuaren 27.4 artikuluan eta martxoaren 17ko 30/2015 Dekretuaren 30.2 artikuluan xedatutakoaren arabera, hau\nArtikulu bakarra.– 1.– Abenduaren 19ko 255/2006 Dekretuaren 1. artikuluan aurreikusitako laguntzei esleitutako aurrekontu-zuzkidura, 2015eko aurrekontu-ekitaldirako, 4.510.400,00 euro txikitu da, eta, ondorioz, zuzkidura horren zenbateko eguneratua 22.683.500,00 eurokoa da. Seme-alabak dituzten familientzat diru-laguntzak jaso ditzaketen jardueren aurrekontu-zuzkidura jakinarazten duen Enplegu eta Gizarte Politiketako sailburuaren 2015eko martxoaren 25eko Aginduaren bidez esleitu da aurrekontu-zuzkidura hori.\n2.– 2015eko aurrekontu-ekitaldian, guztira gehienez ere 4.510.400,00 euro bideratuko dira seme-alabak dituzten familientzako diru-laguntzak arautzen dituen martxoaren 17ko 30/2015 Dekretuaren 1. artikuluan jasotako laguntzak finantzatzeko.\nAurrekontuko diru-izendapenean eguneratzeak egiten badira, abenduaren 19ko 255/2006 Dekretuan eta martxoaren 17ko 30/2015 Dekretuan (27.1 eta 30.1 artikuluak, hurrenez hurren) jasotakoaren arabera, egoera horren berri emango da, Enplegu eta Gizarte Politiketako sailburuaren aginduaren bitartez.\nAgindu honek amaiera ematen dio administrazio bideari, eta, beraren aurka, aukerako berraztertze-errekurtsoa aurkez dakioke Enplegu eta Gizarte Politiketako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez daiteke Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera.


Miniaerosorgailuen funtzionamendua | Ekidom S.L. Energia Berriztagarriak Bizkaia, Gipuzkoa eta Araban\nPotentzia txikiko teknologia eolikoaren merkatuan aukera asko egon izan dira. Honek, neurri batean, teknologiaren heldutasun gabezia islatu izan du, baina apurka-apurka egoera hau aldatzen ari da, irtenbide egokienak gailentzen ari baitira, diseinuak gero eta antzekoagoak direlarik.\nKonfigurazio komun batera garamatzan eboluzioa antzematen da jada eta aerosorgailuek, lehenengo begiratuan, oso desberdinak diruditen arren, kontzeptualki gero eta antzekoagoak dira.\nPotentzia txikiko aerosorgailu baten oinarrizko atalak\nAerosorgailuaren oinarrizko lehen atala errotorea da, haizearen energia zinetikoa energia mekaniko bihurtzen duen pieza. Elektrizitate sorgailuak, mekanikoki errotorera akoplatuta, energia mekanikoa energia elektriko bihurtzen du, oro har frekuentzia eta tentsio aldakorrekoa. Potentzia txikiko aerosorgailuaren azken oinarrizko atala lema edo buztan aleta dugu, finean orientazio sistema dena. Osagai guzti hauek, bistekoa denez, egitura euskarri baten bidez, lurretik distantzia batera egon behar dute eta, azkenik, potentzia egokitze sistema bat beharrezkoa da: bateriak kargatzeko (saretik isolatutako sistemetan) CA/CC trukatzailea eta karga erregulatzaileak; sarera konektatutako kasuetan, aldiz, erregulatzailea inbertsore batek ordezkatuko du.\nAzkenik, potentzia txikiko aerosorgailu orok eduki behar du gainabiaduraren aurkako babes sistema bat, haizearen muturreko abiadurei aurre egin ahal izateko. Gailu hau funtsezkoa da aerosorgailuaren segurtasunerako eta bere bizitza ahalik eta gehien luzatzeko, palek (arrisku handieneko osagaiak) karga mekaniko handiegiak jasatea saihestuz. Aerosorgailu denek, txikienek izan ezik (< 100 W), larrialdietan errotoreak bihurtutako potentziaren mugatzaile izango den sistema aerodinamikoren bat dute. Ezin da potentzia txikiko aerosorgailuaren guztizko segurtasuna bermatu kontrol aerodinamikoa eta balazta sistema elektriko edo mekanikoa izanda ere, beraz, gainabiaduraren kontrol sistema ezinbestekoa da.


Eusozialtasuna – Gizapedia\nBiologian, espezie eusozialak garapen sozial aurreratua duten espezieak dira, zehatzago taldean edo kolonietan bizi diren espezieak dira, non belaunaldi anitzeko banakoak bizi diren. Gainera, espezie eusozialetako banakoek jokabide espezializatuak eta kooperatiboak izaten dituzte (elikagaiak bilatu, ...), ugalketaren ahalmena banako bakan batzuei utziz. Eusozialtasunaren abantailak predazioaren aurka egitearekin daude loturik, banakoak harrapatuak izateko probabilitatea txikiagoa delako taldean, bakarrik baino. Beste espezieen aldean, elikagaiak aurkitu eta bereganatzeko abantailak ere izaten dituzte taldean. Eragozpenak ere baditu eusoazialtasunak, parasitoak eta gaixotasunak aiseago hedatzen baitira taldean, eta harrapakariek koloniak hautemateko aukerak handiagoak ere badira, banako isolatuak hautemateko aukerak baino. Espezei eusozial gehienak intsektuak dira, bereziki inurriak eta erleak.


3.6.3 Nafarroako Hezkuntza Fiskalaren Planarekin lotutako jarduketak - memoria 2016 - navarra.es\n3.6.3 Nafarroako Hezkuntza Fiskalaren Planarekin lotutako jarduketak - memoria 2016\nHezkuntza eta dibulgazioko edukiak izango dituen arlo fiskaleko webgune espezifiko bat sortzen ari dira ikasleentzat eta irakasleentzat eta, oro har, herritar guztientzat.\nHorretarako, Nafarroako Zerga Ogasuneko Arauen Garapen eta Aholkularitza Juridikoko Zerbitzua harremanetan dago Nafarroako Gobernuko Hezkuntza Sailarekin eta Nafarroako Gobernuko webgunearen arduradunarekin.\nHezkuntzako edukiak dituen dokumentu bat egin da Zerga Administrazioko Estatu Agentziaren webgunearen estiloari jarraikiz baina Nafarroako Zerga Sistemaren berezitasunetara eta Hitzarmen Ekonomikora egokituta.\nHezkuntza-planetan aurrekontu- eta zerga-administrazioarekin lotutako gaiak sartzeari dagokionez, Nafarroako Gobernuaren Hezkuntza Sailarekin lanean ari dira, aztertzeko ea posible den hezkuntza-planetan erantzukizun fiskalarekin lotutako eta iruzur fiskalaren aurkako gaiak sartzea.\nGai honen inguruko hezkuntza-planak ikasleen adin bakoitzera egokituta egongo dira eta DBHtik Batxilergora bitartekoak izango dira, Lanbide Heziketa barne.\nPrograma horiek erantzukizun fiskalaren aldeko eta jokabide iruzurgileen aurkako ideiak, balioak eta jarrerak transmitituko dituzte.\nLehen neurri gisa, Nafarroako ikastetxe guztietara bidaltzeko gutun bat egin da, egitasmo hau azaltzeko eta Ekonomiako eta Lan Prestakuntza eta Orientazioko irakasleak hor parte hartzera animatzeko.


Falling in Love (1984ko filma) - Wikipedia, entziklopedia askea.\nFalling in Love (1984ko filma)\n[[Kategoria:James Ryan (en) antzeztutako filmak]]\nFalling in Love (euskaraz Maitemintzea) 1984ko Ulu Grosbard belgikar zinema zuzendariaren amodiozko drama filma bat da. Robert De Niro, Meryl Streep, Dianne Wiest, David Clennon, Jane Kaczmarek, George Martin eta Harvey Keitel aktoreek antzeztu zuten.\nFrank Raftis (Robert De Niro) arkitektoa eta Molly Gilmore (Meryl Streep) artista grafiko ederrak Eguberrietan heuren senideentzako opariak erosten ari direnean elkar ezagutu eta ustekabean heuren Eguberri opariak nahastuko dituzte. Adiskidetasun jator bat bezala hasitakoa elkarren arteko maitemintzean amaituko da. Biek ezkonduak daudenez egiten ari direna zuzena ez dela sentitzen dute, biak pertsona zintzoak dira, ez dituzte heuren senar-emazteak mindu edo kaltetu nahi, halere denen gainetik elkarrenganako maitasun sakona ere sentitzen dute eta elkarrekin daudenean une ederrak bizitzen dituzte. Heuren ezkontzek aspaldi funtzionatzetik utzi zuten. Horregatik elkar maiteminduta jarraitzen dute eta ezin izango diote maitasun horri uko egin.\nFalling in Love filmaren trailer edo iragarkia ikusgai. Youtube.com (Ingelesez)\nFalling in Love filmaren IMDBko fitxa irakurgai (Ingelesez)\nUlu Grosbardek zuzendutako filmak\nJane Kaczmarekek antzeztutako filmak\nFrances Conroyk antzeztutako filmak\nChevi Coltonek antzeztutako filmak\nMarvin Worthek ekoitzitako filmak\nOrriaren azken aldaketa: 13 abendua 2019, 16:06.


10/1982 Legea, azaroaren 24koa, oinarrizko Euskeraren erabilpena arauzkotzezkoa.\n§ 25. 10/1982 LEGEA, AZAROAREN 24KOA, OINARRIZKO LEGEA, EUSKERAREN ERABILPENA ARAUKATZEKOA\nKonstituzioak eta Autonomia-Estatutoak Euskal Herriko Autonomia-Elkarteko Agintaritzaren esku uzten dute euskeraren erabilpena zabaltzeko eta arauzkotzezko xedezko neurriak hartzea, euskera Euskal Herriaren Kultura-Ondarearen funtsezko zati eta, gaztelaniarekin batean, Autonomia-Elkarteko hizkuntza ofizial denez.\nHelburua zera da: Euskera, gure Elkartearen nortasunaren erakusgarri nabarmenena eta behinena eta, ezagutzaren eta erabilkeraren bidez, gizabanakoak Elkartean erabat bertakotzeko bidea dela aitortzea.\nEuskera Euskal Herriaren berenezko hizkuntza eta gaztelaniarekin batean hizkuntza ofizial izateak ez die, inola ere, batagatik edo besteagatik hartaz baliatzen ez diren herritarren eskubideei kalterik ekarri behar, Euskal Herriko Autonomia-Estatutoaren 6garren Ataleko 3garrenak berariz dionez.\nHizkuntzari Euskal Herriko herrikide guztien baterapide denaren aitorpena egin ondoren, euskal herritarrek hizkuntzaren alorrean dituzten eskubideak gure Lege-Antolapidetzaratu beharra dago eta, batipat, hizkuntza ofizial bietan ihardutzeko eskubidea, eta hizkuntzarekiko babesaren bermea, Euskal Herriak gordetzen duen kultura-ondare baten funtsezko zati denez.\nLegea gauzatzen duten guztizko oinarri-irizpideetatik abiatuta, Aintzin-Idazpuruak euskera Euskal Herriko Autonomia-Elkartearen berenezko hizkuntza denaren aitorpena egiten du, eta haren lur-mugartean euskera eta gaztelania hizkuntza ofizial direnekoa. Atal horretan bertan, hizkuntzagatikako bereizkeria galerazten da.\nLehenengo Idazpuruak, herritarrak hizkuntzaren alorrean dituzten eskubideak eta euskal Herri-Agintaritzak egin beharrekoak ditu gai.\nBigarren Idazpuruak Herri-Agintaritzaren ekintzak araupetzen ditu. Bertako lehen-Atalburua Herri-Arduralaritzan euskera erabiltzeari buruzkoa da, Autonomia-Arduralaritzarekingo harremanetan euskera eta gaztelania erabiltzeko eskubidea aitortzen delarik. Agiri-paperak herri-erroldetegietaratzea ere araupetzen da, aginte-araupideak edo erabakiak edo Arduralaritzaren egintza guztiak, baita mezuak eta adierazpenak ere bi hizkuntzetan argitaratu beharko direla agintzen da. Zuzenbidea eragiten dutenekingo harremanetan herritar guztiei bakoitzak aukera dezan hizkuntza ofiziala erabiltzeko esku ematen zaie. Autonomia-Elkarteko herrien eta orohar toki-izen guztien izen ofizialak finkatzeko ahalmena Jaurlaritzari, Kondaira-Lurraldeetako Foru-Erakundeei edo Toki-Erakundeei ematen zaie. Kale-bidetango seinale eta iragarpenen idazkera araupetzen da. Zinpeko itzultzaile-tituloa lortu eta ematea araupetzeko ahalmena Jaurlaritzari ematen zaio, baita itzultzaileen zerbitzu ofiziala sortaraztekoa ere. Herri-Agintaritzak erabili beharreko iragarki edo itxuraeredu ofizialak, baita Euskal Herritik abiatzen diren Herri-Garraioen zerbitzuak ere bi hizkuntzetan erabili beharko direla agintzen da. Herri-Arduralaritzari datxekon lanarigoa arian-arian euskalduntzea aintzin-ohartematen da.\nBigarren Atalburuak euskeraren irakaskuntzango erabilpena araupetzen du. Aukeratuz besteko hizkuntza ofiziala irakatsi beharra araupetzen delarik, ikasle guztiek bere ikasketak euskeraz egiteko duten eskubidea aitortzen da. Jarri beharreko hizkuntza-ereduak araupetzea, bi hizkuntza ofizialak behar hainbat ezagutzeko neurriak hartzea eta ikasketa-egitamuak elkarri egokitzea Jaurlaritzaren gain uzten ditu. Irakasleak gaitzeari buruzkoan, irakasleok euskeraz eta gazteleraz erabateko gaitasuna lor dezaten, hauen ikasketa-egitamuak egokitzea ohartematen da. Euskera ikasi beharrik ez izateko agiango barkapenak ere ohartematen dira.\nHirugarren Atalburuak, albisteak euskeraz jaso ahal izateko eskubidea aitortzen duelarik, euskeraren adierazpideetango erabilpena araupetzen du. Autonomia-Elkarteko adierazpedeetan euskera sustatzea eta EITB-n euskerari indar ematea eta irratigintzan, albistaritzan, iduriaren eta hotsaren irarpidetan etabar, euskera suztatzezko eta babestezko neurriak hartzea Jaurlaritzaren gain uzten ditu.\nLaugarren Atalburua euskera gizartean eta erakunde-mailako beste alorretan erabiltzeari buruzkoa da eta gara-adinekoei euskera erakustea eta euskeraz alfabetatzeko lana, maila ezberdinetan euskeraren erabilpena suztatzea Jaurlaritzaren gain uzten du eta, Lege honen erabilpena eta hedapena elkarkidetzeko, Jaurlaritzak harreman-sail bat sortaraziko duela ohartematen du.\nBoskarren Atalburuan agizko euskera idatzi ofizialaren batasun eta arauzkotasunaz arduratzeko lana Jaurlaritzaren gain uzten du.\nErabaki Gehigarriak, Autonomia-Elkartetik kanpo egon eta euskerarekin zerikusirik duten ekintzapidetan ihardun diharduten iraskunde edo aginte-sailekin atxikipena antolatzea Jaurlaritzaren gain uzten du.\nAldibaterako Erabakiak, orain arkitzen garen egoeratik, Lege honen funtsa beste Lege eta Araudietan gauzatu artean araupidetza-hutsik gerta dedina galeraziz, Lege honen erabilpena eta hedapena bete-betekoak izan daitezeneko beste egoera batera aldatzea segurtatzen du.\nLegeak Baliogabetzezko eta Azken Erabaki bana sartzen ditu eta hoietan Legearen arauzko hedakuntza egiteko baimena ematen zaio Jaurlaritzari.\nEuskeraren eta gaztelaniaren erabilkera Lege honetan agindutakoari eta Lege honen hedapenerako Eusko Legebiltzarrak eta Jaurlaritzak eman ditzaten gainerako aginduei atxikiko zaie.\nEuskal Herriak euskera du berenezko hizkuntza.\nEuskal Herriko Autonomia-Elkartearen hizkuntza-ofizialak euskera eta gaztelania dira.\nEuskal Herriko Autonomia-Elkartean hizkuntzagatik inork bereizkeriarik izan ez dezan, Herri-Agintesailek ardura izan eta behar daitezen neurriak hartuko dituzte.\nHERRITARREN ETA HERRI AGINTARITZAREN ESKUBIDE ETA EGIN BEHARRAK HIZKUNTZAREN ALORREAN\n1.- Euskal Herritar guztiek dute hizkuntza ofizialak hitzez nahiz idatziz ezagutzeko eta erabiltzeko eskubide.\n2.- Euskal Herritarrei honako funtsezko hizkuntza-eskubide hauek aitortzen zaizkie:\na) Arduralaritzarekin eta Autonomia-Elkartean kokatutako edozein Ihardutze-Sail edo Erakunderekin harremanak hitzez eta/edo idatziz euskeraz edo gaztelaniaz izateko eskubidea.\nb) Ikasketak bi hizkuntza ofizialetan egiteko eskubidea.\nc) Aldizkariak, irrati eta telebista eta beste adierazpideetako emankizunak euskeraz jasotzeko eskubidea.\nd) Lanbidezko, lanezko, politikazko eta sindikaritzazko ekintzetan euskeraz aritzeko eskubidea.\ne) Edozein bilkuratan euskeraz egiteko eskubidea.\n3.- Eskubide hauek eraginkorrak eta benetakoak izan daitezen, herri-agintesailek beroien erabilpena bermatuko dute.\nEUSKERA EUSKAL HERRIKO AUTONOMIA ELKARTEKO LUR-EREMU BARRUKO HERRI-ARDURALARITZAN ERABILTZEAZ\n1.- Herritar guztiei, Autonomia Elkarteko lur-eremuan Herri-Arduralaritzarekin izan ditzaten harremanetan euskera nahiz gaztelania erabiltzeko eta bakoitzak aukera dezan hizkuntza ofizialean harrera egin dakioneko eskubidea aitortzen zaie.\nHorretarako, behar daitezen neurriak hartuko dira eta eskubide honen erabilpena arian-arian bermatzeko beharrezko gerta daitezen eskuarteak ebatziko.\n2.- Norbanako batek baino gehiagok eskuhartu dezateneko zehaztapidetzan edo arazopideketan, haiek elkar hartuta aukeratu dezaten hizkuntzaz baliatuko dira herri-agintariak. Elkar hartzerik ez bada, zehaztapidetza edo arazopideketa hasitakoak nahi dezan hizkuntza erabiliko da, bi aldetakoek argipideak bere aukerako hizkuntzan jasotzeko duten eskubidearen kaltetan gabe.\n1.- Autonomia-Elkartearen menpeko agiripaperak herri-erroldetegietaratzea, hauek nahiz Eusko Jaurlaritzarenak, bertako Erakunde Burujabeenak, Foru-Arduralaritzenak, Toki-Arduralaritzarenak, nahiz besterenak izan, egon daitezeneko hizkuntza ofizialean egingo da.\n2.- Autonomia-Elkartearen menpeko ez diren herri-erroldetegietan, Eusko Jaurlaritzak, gaitasunaren jabe diren ihardutze-sailekin elkar hartuz, euskeraren erabilpena arauzkotzea suztatuko du.\n3.- Hoiek erakusteko eta/edo hoiekiko egiaztapen-agiriak egiteko, Euskal Herriko Autonomia Elkarteko edozein hizkuntza ofizialetarako itzulpenaren bermea emango da.\n1.- Euskal Herriko Autonomia-Elkartean egon daitezen Herri-Agintaritzagatikako edozein aginte araupide edo erabaki ofizialek bi hizkuntzetan idatzi ta egon beharko du zabalkunde ofiziala egiteko.\n2.- Euskal Herriko Autonomia-Elkarteango herri-agintariek eskuhartu dezateneko egintza guztiak, eta bai arduralaritza-mezu eta adierazpenak ere, bi hizkuntzetan egon beharko dute; doakienek berariz Autonomia-Elkarteko hizkuntza ofizialetatik bat aukeratu dezatenean salbu.\n3.- Gorago agindutakoa hala dela ere, udalaren gizarte-hizkuntzazko egoera dela eta, herritarren eskubideen kaltetango gerta ez dedinean, herri-agintariek, Toki-Arduralaritzaren alorrean, euskera bakarrik erabili ahal izango dute.\n1.- Epailaritzarekingo harremanetan, herritar guztiek aukerako hizkuntza ofizialaz baliatu ahal izango dute, inolako itzulpenik ezin eska dakiekeela.\n2.- Euskeraz aurkeztutako idazki eta agiriak, eta bai epailaritza-ihardunak ere, balio osozkoak eta eragite-indarrezkoak izango dira.\n3.- Eusko Jaurlaritzak, dagokien ihardutze-sailekin elkar hartuta, Euskal Herriango Epai-Arduralaritzan euskeraren erabilpena arauzkotzea suztatuko du.\n1.- Autonomia-Elkarteko lurralde, udal, herri, jeografia-gorabehera, hiribide eta, orohar, toki-izen guztien izen ofizialak Jaurlaritzak, Kondaira-Lurraldeetako Foru-Erakundeek edo Toki-Erakundeek finkatuko dituzte, bakoitzak berari dagokion aginte-eremuaren barruan eta, beti ere, jatorrizko izen euskaldun, erromantzezko edo gaztelaniazkoari, hizkuntza bakoitzari dagokion idazkeraz men eginez.\nToki-erakundeen eta Eusko Jaurlaritzaren artean aurreko atalean esandako izen ofizialei buruzko auziren bat gertatuz gero, Eusko Jaurlaritzak ebatziko du, aurrez Euskaltzaindiari bere iritzia eskatu ondoren.\n2.- Kale-bidetango seinale eta iragarpenak bi hizkuntzetan egongo dira, nolanahi ere nazioarteko arauei eta baliatzileekiko ulergarritasunari eta segurantzari atxikiz.\n3.- Izen hauek oso ezberdinak izanez gero, bide-seinaleei buruzkoetarako, biak ofizialtzat joko dira.\nEuskal Herritik abiatzen diren herri-garraiozko zerbitzu guztietan, jendearentzako irarkiak, mezuak eta adierazpenak euskeraz eta gaztelaniaz egingo dira.\n1.- Jaurlaritzak araupetuko ditu bi hizkuntzen arteko zinpeko itzultzailetituloa lortzeko eta emateko baldintzak.\n2.- Halaber, itzultzaile-zerbitzu ofiziala sortaraziko du; hori Autonomia-Elkarteko herritarren eta Herri-Erakundeen esku egongo da, itzulpenen zehaztasuna eta legezko baliokidetasuna bermatzeko.\nEuskal Herriko Autonomia-Elkarteko herri-agintaritzak erabili beharreko iragarki edo itxura-eredu ofizial guztiak bi hizkuntzetan egon beharko dute.\n1.- Lege honen 6garren atalean aitortzen diren eskubideak egiteratu daitezen, herri-agintariek Euskal Herriko Autonomia-Elkarteko Herri-Arduralaritzari atxikitako lanariak arian-arian euskalduntzeko xedezko neurriak hartuko dituzte.\n2.- Herri-agintariek erabakiko dute zein lantokitarako izango den beharrezko bi hizkuntzak jakitea.\n3.- Euskal Herriko Autonomia-Elkartearen lur-eremuango Arduralaritzako gainerako lantokietara sartzeko egin daitezen baztertze-indarrezko azterketetan, beste merezimenduen artean hizkuntza ofizialen jakintza-maila hartuko da kontutan; horren haztake ta lanbide-maila bakoitzerako egingo du Arduralaritzak.\nEUSKERAREN IRAKASKUNTZANGO ERABILPENA\nIkasle guztiei, hezkuntza maila ezberdinetan, irakaskuntza euskeraz eta gaztelaniaz hartzeko eskubidea aitortzen zaie.\nHorretarako Legebiltzarrak, edo hala badagokio Jaurlaritzak, elebitasuna arian-arian Euskal Herriko Autonomia-Elkarteko hezkuntza-erapidetza osora hedatu dedineko xedezko neurri egokiak hartuko ditu.\n1.- Unibersitate ikasketetaraino eman dedin irakaskuntzan, aitak, kuradoreak edo hala egokituz gero ikasleak berak ikasketak egiteko aukeratu ez duen hizkuntza ofiziala erakustea nahitaezkoa izango da.\n2.- Hala ere, Jaurlaritzak ikastegi bakoitzean erabili beharreko hizkuntza-ereduak araupetuko ditu, guraso edo kuradoreen nahia eta eskualdeko gizarte-hizkuntzazko egoera kontutan izanik.\n3.- Herri-diruzko laguntza hartu eta araueko irakaskuntza Elkartean ofizial ez den hizkuntza bat oinarri dela eman ditzaten norbanako jabetzapeko ikastegiek, euskera eta gaztelera nahitaezko ikasgai gisa emango dituzte.\nJaurlaritzak, ikaslegoari nahitaezko ikastaldiak bukatzerakoan bi hizkuntza ofizialak erabiltzeko adina ezagutuko ditueneko segurantza emateko xedezko neurriak hartu eta euskera-giroa bermatuko du, barne nahiz kanpo ekintzapidetan eta Arduralaritzako ihardun eta agirietan euskera agizko adierazpide eginez.\nIrakasketa-egitamuak 15garren, 16garren eta 17garren ataletan jarritako helburuei egokituko zaizkie.\nIrakasleen gaikuntzarako unibersitate-eskolek irakasleak bere berarizkotasunak eskatzen duenaren arauera euskeraz eta gazteleraz erabat gai izan daitezela lortzeko egokituko dituzte bere ikasketa-egitarauak.\n1.- Jaurlaritzak, irakaskuntza euskeraz hartzeko eskubidea egiteratzeko, irakasleak arian-arian gehiago euskalduntzeko bideak jarriko ditu.\n2.- Halaber, eta Lege honen 15garren eta 16garren ataletan ohartemandakoa betetzeko, euskeraz jakitea nahitaezko izango duten lantoki edo irakaskuntza-gelak zehaztuko ditu.\nBere ikasketak Euskal Herriko Autonomia-Elkartetik kanpo hasita euki, edo bere ohizko egoitza Autonomia-Elkartean ez dutela egiaztatu dezaten ikasleei, euskera ikastea barkatu ahal izango zaie, horretarako jarri daitezen modutan.\nEUSKERAREN GIZARTE-ADIERZAPIDEETANGO ERABILERA\nGizarte-adierazpideek albisteak euskeraz eta gazteleraz eman diezaizkieten duten eskubidea aitortzen zaie herritar guztiei.\nHorretarako Jaurlaritzak, euskera gizarte-adierazpideetan gero eta gehiago agertu dedineko neurriak hartuko ditu, hizkuntza ofizialen erabilkera arian-arian berdindu dedinera joaz.\nJaurlaritzak, aurreko atalak jarritako bi hizkuntzen arteko kidetasuna bermatzeko, Autonomia-Elkarteko adierazpideetan euskera lehenengotasunez erabiltzea suztatuko du.\nJaurlaritzak, EITB-n hizkuntza arauzkotzeari bultza egingo dio, euskera, Euskal Herriaren berenezko hizkuntza denez behar bezala erabiliko dela bermatzeko.\nJaurlaritzak 22garren atalean aitortutako eskubidea arian-arian bermatzeagotzeko, euskal argitalpenak suztatzeko eta babesteko neurriak hartuko ditu, nolanahi ere honako hauetan euskeraren zabalkundeari eta benetan erabili ahal izateari indar emanaz:\nEgunkari eta aldizkarietan.\nAntzerki eta ikuskizunetan.\nIrudiaren eta hotsaren irarpideetan.\nHorretarako, aurreko alor hoietzaz ihardun eta hoiek araupetu ditzaten legeetan horretzazko idazpuru bat sartuko da.\nEUSKERAREN GIZARTE-ERABILPENA ETA ERAKUNDE-ALORREKO BESTE ALDERDI BATZUK\nEuskal Herri-agintariek euskera gizarte-bizitzaren alor guztietan erabili dedila suztatzezko neurri egokiak hartu eta beharrezko baliapideak jarriko dituzte, herritarrei bere merkataritza, kultura, bazkun, kirol, erlijio eta beste nolanahiko ekintzapidetan euskeraz ari daitezeneko bideak eskeintzeko.\n1.- Euskal herri-agintariek euskera zabalkunde-ihardunetan eabiltzea suztatuko dute.\n2.- Halaber, euskera-giroari indar emango diote, eta bai merkataritzazko, atsedenezko, kulturazko eta bazkunezko ofizialez besteko nolanahiko erakundetako iragarkietan erabiltzeari ere.\nJaurlaritzak, euskeraren gara-adinekoentzako irakaskuntza eta euskaldunak alfabetatzea suztatuko ditu; horretarako Herri-Erakunde bat sortaraziz. Horrentzako araupideak Eusko Legebiltzarraren Lege baten bidez jarriko dira.\nJaurlaritzak, euskeraren erabilpena arauzkotzezko lana errazteko, harreman-sail bat sortaraziko du, Lege hau egiteratzeari eta osabideratzeari buruzkoetan Erakunde berezien ahalegin eta ekintzapideak aztertzea, zedarritzea eta antolakidetzea xede duela.\nEUSKERAREN IDATZITAKO HIZKUNTZA OFIZIAL DENEZKO ERABILERA\nJaurlaritza, Euskal Herriko Autonomia-Elkartearen lur-eremu osorako idatzizko hizkuntza ofizial denez, euskeraren batasun eta arauzkotasunaz arduratuko da, Euskal Herriaren kultura ondarearen funtsezko zati direnez euskalkiei bizi diren tokietan zor zaien begirunearen kaltetan gabe.\nJaurlaritza, bere agintepideen hesparruan, Autonomia Elkartearen mugartetik kanpo ihardun eta euskerarekiko ikerlan, babes eta suztapen-ekintzapidetan ihardun dezaten iraskundeen edo agintaritzen lankide izango da, horretarako kultura-atxikipenak antolatuz.\nJaurlaritzak, Euskal Herriko gizarte-hizkuntzazko egitamuketarako mapa egingo du, hori aldian-aldian Eusko Legebiltzarrari jakinarazi ondoren birrikuskatuz.\nEusko Jaurlaritzak, horretarako gaitasuna duten ihardutze-sailekin elkar hartuta, Lege honen 6garren, 8garren, 11garren, 13garren eta 14garren ataletan araupetutakoetan, Erresumaren Euskal Herriko Autonomia-Elkarteango Arduralaritzan euskera arian-arian arauzkotzena-gotu dedineko neurriak hartzeari bultz egingo dio.\nHerri-Arduralaritza berezitan Lege hau indarrean jarri baino lehen hasitako biderapen eta zehaztapidetza guztiei, hasi zireneko hizkuntzan jarraituko zaie bukatu arte.\nJaurlaritzak, tokiko herri-agintariek eskatuta, eta tokiko gizarte-hizkuntzarekiko egoerari bereziki begiratuz, Lege honetan Konstituzioaren edo Estatutoaren aginduz noraezeko izan ez daitezen atalen batzuk egiteratzea aldi baterako barkatu ahal izango du, bere agintepide-eremuaren barruan.\nLege honetan agindutakoaren aurkako gerta daitezen maila bereko edo apalagoko agintza guztiak baliogabetuta gelditzen dira.\nLege hau egiteratzeko eta erabiltzeko behar daitezen araupidetza-agintzak emateko eskua ematen zaio Jaurlaritzari; Lege hau, Euskal Herriko Agintaritzaren Aldizkarian argitaratu dedin egunaren biharamonean jarriko da indarrean.


Mamitis edo hotzikareagaz arazoak izan dabez. Mamitis ez da hotzikara konpletoa, baina mamitis bere handik dator. Oraintsu bere euki dau behi batek mamitisa. Oraindokarren ez dira izango 3 urte be behi eder bat euki ebena, eta txahalak bere onak. Oindino umeak bere badaukiez. Txahal onak hazten ebazan, esnea eukan hainbat. Errape handiegia eukala konturatu ziran, eta beterinarioari abisau eutsien. Mamitisa eukalakoan egozan. Behia gangreneak joteko puntuan egon zala esan eban beterinarioak. Barrunte bat egin, beste bat egin… eta azkenean, errape guztia jausi jakon. Injekzinoakaz saneau zan okelea ipinteko moduan.